Sefania 1 AKCB - Софония 1 CARSA\n1Awurade asɛm a ɛbaa Sefania a ɔyɛ Kusi ba, Gedalia ba, Amaria ba, Hesekia ba nkyɛn ni. Ɛbaa Yudahene Yosia a ɔyɛ Amon ba no bere so.\nAtemmu A Etia Yuda\n2“Mɛpra biribiara afi asase so”\nnea Awurade se ni,\n3“Mɛpra nnipa ne mmoa nyinaa;\nmɛpra nnomaa a wɔwɔ wim\nne mpataa a wɔwɔ po mu nyinaa.\nAtirimɔdenfo benya wura a esum hɔ nko ara,\nsɛ mesɛe adesamma a wɔwɔ asase yi so a,”\n4“Mɛteɛ me nsa wɔ Yuda\nne wɔn a wɔte Yerusalem nyinaa so;\nna mɛsɛe Baal ho biribiara a aka wɔ ha,\nna masɛe abosonsomfo ne akɔmfo asɔfo no din\n5wɔn a wɔkotow sɔre wɔn adan atifi,\nde sɔre abɔde a ɛwɔ wim,\nwɔn a wɔkotow de Awurade ka ntam\nna wɔde Molek nso ka ntam,\n6wɔn nso a wogyae Awurade akyidi\nna wɔnhwehwɛ Awurade anaa wommisa nʼase.”\n7Monyɛ komm wɔ Asafo Awurade anim,\nefisɛ, Awurade da no abɛn.\nAwurade asiesie afɔrebɔde;\nwadwira wɔn a wato nsa afrɛ wɔn no ho.\n8“Awurade afɔrebɔ da no,\nne wɔn a wɔhyehyɛ\nananafo ntade nyinaa aso.\n9Saa da no mɛtwe wɔn\na wɔkwati apongua no nyinaa aso.\nWɔn a wɔde akakabensɛm\nne asisi hyehyɛ wɔn abosomfi amaama no.\n10“Saa da no,”\nsɛnea Awurade se ni,\n“Osu befi Mpataa Pon ano,\nagyaadwotwa befi Atenae Foforo\nna nnyigyei a ano yɛ den afi nkoko no so aba.\n11Muntwa adwo, mo a mote adetɔnbea hɔ no\nwɔbɛtɔre wɔn a mo ne wɔn di gua ase,\ndwetɛ aguadifo nyinaa nso wɔbɛsɛe wɔn.\n12Mede akanea bekyin ahwehwɛ Yerusalem mu\nna matwe wɔn a wogyaagyaa wɔn ho aso,\nwɔn a wɔte sɛ bobesa puw no,\na wodwen se, ‘Awurade renyɛ hwee\nsɛ ɛyɛ papa anaa bɔne no.’\n13Wɔbɛfom wɔn ahonyade,\nna wɔabubu wɔn afi agu.\nWobesisi afi, nanso wɔrentena mu\nwɔbɛyɛ bobe mfuw\nnanso wɔrennom mu nsa.”\nAwurade Da Kɛse No\n14Awurade da kɛse no abɛn,\nabɛn na ɛreba ntɛm so.\nTie! Osu a wobesu Awurade da no bɛyɛ yaw,\nɔkofo a ɔwɔ hɔ nso nteɛmu bɛyɛ saa ara.\n15Saa da no bɛyɛ abufuw da,\nɛyɛ ahoyeraw ne ɔyaw da;\nɛyɛ amanehunu ne ɔsɛe da,\nɛyɛ esum ne kusukuukuu da\nɛyɛ omununkum ne kusuuyɛ da,\n16ɛyɛ ntorobɛntohyɛn ne ɔko nteɛmu\na etia nkuropɔn a ɛwɔ bammɔ\nne ntwɔtwɔw so abantenten da.\n17“Mede awerɛhow bɛba nnipa no so\nna wɔbɛnantew sɛ anifuraefo,\nefisɛ wɔayɛ bɔne atia Awurade.\nWobehwie wɔn mogya agu sɛ mfutuma,\nna wɔn ayamde nso sɛ atantanne.\n18Wɔn dwetɛ anaa sikakɔkɔɔ\nrentumi nnye wɔn nkwa\nwɔ Awurade abufuw da no.”\nNe ninkutwe mu gya no\nbɛhyew ɔman no nyinaa,\nna ɔbɛma asase no so tefo nyinaa nkwa\naba awiei mpofirim.\nAKCB : Sefania 1


Wɔdii Awurade Anwummeduane No Nisan 14 | Yesu Asetena\nYESU KAA SƐ YUDA NA ƆBƐYI NO AMA\nYESU HYƐƐ NKAE ADIDI FOFORO ASE\nAnwummere a Yesu ne asomafo no dii Twam afahyɛ no, ɔhohoroo wɔn nan ho de yɛɛ ahobrɛase ho asuade maa wɔn. Adidi no akyi no, ɔfaa asɛm bi wɔ Dawid nkɔmhyɛ mu kaa sɛ: “Deɛ me ne no te asomdwoeɛ mu a mede me ho too ne soɔ mpo, deɛ na ɔdi m’aduane no, wama ne nantin so atia me.” Afei ɔkyerɛɛ mu sɛ: “Mo mu baako bɛyi me ama.”—Dwom 41:9; Yohane 13:18, 21.\nAsomafo no tee saa no, wei hwɛ wei anim na wei ahwɛ wei anim. Afei obiara bisaa sɛ: “Awurade, ɛyɛ me anaa?” Yuda Iskariot mpo bisaa bi. Ná Yohane te Yesu nkyɛn pɛɛ, enti Petro ka kyerɛɛ no sɛ ɔmmisa Yesu onipa ko a ɔbɛyi no ama. Yohane twe bɛnee Yesu bisaa no sɛ: “Awurade, ɛyɛ hwan?”—Mateo 26:22; Yohane 13:25.\nYesu buaa sɛ: “Ɔno na mede paanoo sini bɛbɔ ayowa mu ama no.” Afei Yesu buu paanoo de bɔɔ ayowa mu maa Yuda kaa sɛ: “Ampa, onipa Ba no rekɔ sɛdeɛ wɔatwerɛ afa ne ho no, nanso onipa a wɔnam ne so bɛyi onipa Ba no ama no nnue! Sɛ wɔanwo saa nipa no mpo a, anka ɛyɛ.” (Yohane 13:26; Mateo 26:24) Yuda no ara mu, na n’adwene asɛe dada. Ɛnna Ɔbonsam nso bɛwuraa ne mu maa ɔkɔyɛɛ n’apɛde maa no. Enti ɔbɛdanee “ɔsɛeɛ ba.”—Yohane 6:64, 70; 12:4; 17:12.\nYesu ka kyerɛɛ Yuda sɛ: “Deɛ woreyɛ no, yɛ no ntɛmntɛm.” Ná Yuda na ɔhwɛ asomafo no sika so, enti ɛyɛɛ wɔn sɛ gyama Yesu reka akyerɛ no sɛ: “‘Kɔtotɔ nneɛma a yɛhia ma afahyɛ no,’ anaa ɔmfa biribi mma ahiafoɔ.” (Yohane 13:27-30) Yuda deɛ, na ɔrekɔyi Yesu ama, enti ɔsii kwan so kɔe.\nSaa Twam afahyɛ no ara ase na Yesu de afahyɛ foforo sii hɔ. Ɔfaa paanoo, na ɔbɔɔ mpae bubuu mu de maa asomafo no sɛ wɔnni, na ɔkaa sɛ: “Yei gyina hɔ ma me nipadua a mo nti wɔde bɛma. Monkɔ so nyɛ yei mfa nkae me.” (Luka 22:19) Ɔmaa wɔde paanoo no faa asomafo no nyinaa anim maa wɔyii bi dii.\nAfei ɔfaa kuruwa a nsa wom bɔɔ so mpae de maa asomafo no nyinaa nom bi, na ɔka kyerɛɛ wɔn sɛ: “Kuruwa yi gyina hɔ ma apam foforɔ a ɛnam me mogya so, deɛ wɔbɛhwie agu ama mo no.”—Luka 22:20.\nEnti ansa na Yesu rebɛwu no, ɔyɛɛ nhyehyɛe a afe biara, ɛdu Nisan da a ɛtɔ so 14 a, n’akyidifo de bɛkae ne wuo. Afahyɛ no bɛma nnipa a wɔwɔ Yesu mu gyidi nyinaa akae nea Yesu ne n’Agya ayɛ ama wɔn no. Sɛ ɛnyɛ Yesu wuo no a, anka nnipa da so yɛ nkoa ma bɔne ne owuo. Saa afahyɛ no kyɛn Twam afahyɛ a na Yudafo no di no koraa, efisɛ wei deɛ, obiara a ɔwɔ Yesu mu gyidi bɛnya so mfaso.\nYesu kaa sɛ “wɔbɛhwie [ne mogya] agu ama nnipa bebree bɔne fafirie.” Ná asomafo anokwafo no ka nnipa a wɔbɛnya saa bɔne fafiri no ho. Wɔn na wɔbɛnya kwan ne Yesu akɔdi ade wɔ Ahenni a n’Agya de ama no no mu.—Mateo 26:28, 29.\nBible nkɔmhyɛ bɛn na ɛfa yɔnko ho a Yesu de kaa n’asɛm? Ɔkyerɛɛ mu sɛn?\nDɛn na Yesu ka kyerɛɛ Yuda sɛ ɔnyɛ? Asomafo a aka no tee ase sɛn?\nAfahyɛ foforo bɛn na Yesu de sii hɔ? Adɛn nti na ɔhyɛɛ saa afahyɛ no ase?


Mommma Mo Werɛ Mmfi sɛ Mobɛda Ayamye Adi Akyerɛ Ahɔho—Hebrifo 13:2 | Adesua\n“Mommma mo werɛ mmfi ahɔhoyɛ [nea ɛkyerɛ ne, ayamye a wɔda no adi kyerɛ ahɔho.]”—HEB. 13:2.\nNNWOM: 124, 79\nAdɛn nti na ɛho behia sɛ yɛsesa adwene a yɛwɔ wɔ ahɔho ho?\nWohwɛ sɛnea Boas ne Rut dii no a, dɛn na Boas yɛe a ɛkyerɛ sɛ na ɔwɔ adwene a Yehowa wɔ wɔ ahɔho ho no bi?\nYɛbɛyɛ dɛn ada ayamye adi akyerɛ ahɔho?\n1, 2. (a) Ɔhaw bɛn na ahɔho pii hyia nnɛ? (Hwɛ mfonini a ɛwɔ adesua yi mfiase no.) (b) Asɛm bɛn na ɔsomafo Paulo kae sɛ ɛnsɛ sɛ yɛn werɛ fi, na nsɛmmisa bɛn na ɛno ma ɛsɔre?\nBƐYƐ mfe 30 ni na Osei  fi Ghana koduu Europa. Saa bere no, na ɔnyɛ Ɔdansefo. Ɔkae sɛ: “Ankyɛ na mihui sɛ obiara nnwen me ho. Wim tebea no nso, na minhyiaa bi da. Bere a mifii wimhyɛn gyinabea hɔ no, awɔw dee me araa ma mifii ase sui.” Ná Osei nte ɛhɔ kasa no, enti bɛboro afe ná onyaa adwuma pa biara nyɛe. Ná n’abusuafo nso mmɛn no, enti na wayɛ ankonam, na na n’ani agyina wɔn paa.\n2 Wo de susuw ho hwɛ. Sɛ ɛyɛ wo a, dɛn na ɛhɔfo yɛ ma wo a anka w’ani begye? Ɛmfa ho ɔman a wufi mu ne wo honam ani hwɛbea no, sɛ wokɔ Ahenni Asa so na anuanom tew wɔn anim ma wo akwaaba a, anka wo koma rentɔ wo yam? Nokwasɛm ne sɛ, Bible ka kyerɛ nokware Kristofo nyinaa sɛ: “Mommma mo werɛ mmfi ahɔhoyɛ.” Wei kyerɛ sɛ, ɛsɛ sɛ wɔda ayamye adi kyerɛ ahɔho. (Heb. 13:2) Enti ma yensusuw nsɛmmisa a edidi so yi ho: Yehowa bu ahɔho sɛn? Adɛn nti na ɛho behia sɛ yɛsesa adwene a yɛwɔ wɔ ahɔho ho? Na yɛbɛyɛ dɛn aboa wɔn a wofi ɔman foforo so aba yɛn man mu no ama wɔn ani aka wɔ yɛn asafo mu?\nSƐNEA YEHOWA BU AHƆHO\n3, 4. Sɛnea Exodus 23:9 kyerɛ no, sɛn na na Onyankopɔn hwɛ kwan sɛ ne nkurɔfo ne ahɔho bedi, na adɛn ntia?\n3 Bere a Yehowa gyee ne nkurɔfo fii Egypt no, ɔmaa wɔn mmara bi. Ná mmara no hwehwɛ sɛ Israelfo no da ayamye soronko adi kyerɛ nnipa pii a wɔnyɛ Israelfo a wɔne wɔn fi Egypt kɔe no. (Ex. 12:38, 49; 22:21) Esiane sɛ nkurɔfo ntaa ne wɔn a wofi ɔman foforo so nni no yiye nti, Yehowa fi ɔdɔ mu yɛɛ nhyehyɛe maa saa nkurɔfo no. Nhyehyɛe no baako ne sɛ, na ahɔho betumi akɔsesaw nnɔbae ase.—Lev. 19:9, 10.\n4 Ná anka Yehowa betumi aka no denneennen sɛ Israelfo no nnya obu mma ahɔho, nanso wanyɛ saa. Mmom no, ɔka kyerɛɛ wɔn sɛ wonhu ahɔho mmɔbɔ. (Kenkan Exodus 23:9.) Ná Israelfo no ‘nim sɛnea ɔhɔho kra te.’ Bere a Egyptfo no mfaa Hebrifo anaa Israelfo no nyɛɛ nkoa mpo no, ɛbɛyɛ sɛ na wɔmpɛ sɛ wɔne Hebrifo no bɔ efisɛ na ɛsono Egyptfo no honam ani hwɛbea ne wɔn som. (Gen. 43:32; 46:34; Ex. 1:11-14) Bere a Israelfo no yɛ ahɔho no, Egyptfo no dii wɔn ani paa, nanso Yehowa ka kyerɛɛ Israelfo no sɛ wommu ɔhɔho “sɛ kuromanni.”—Lev. 19:33, 34.\n5. Dɛn na ɛbɛboa yɛn ma yɛadwen nnipa a wofi aman foforo so ho sɛnea Yehowa dwen wɔn ho no?\n5 Ɛnnɛ nso, Yehowa dwen nnipa a wɔatu aba yɛn man mu na wɔba yɛn asafo nhyiam ase no ho. (Deut. 10:17-19; Mal. 3:5, 6) Sɛ yedwinnwen ɔhaw a wɔrefa mu te sɛ nnipa mu nyiyim anaa kasa foforo a ɛsɛ sɛ wosua ho a, ɛbɛma yɛahwehwɛ akwan a yɛde bɛda ayamye ne tema adi akyerɛ wɔn.—1 Pet. 3:8.\nƐHO HIA SƐ YƐSESA ADWENE A YƐWƆ WƆ AHƆHO HO ANAA?\n6, 7. Dɛn na ɛma yehu sɛ tete Kristofo no suaa sɛnea wɔbɛko atia nnipa mu nyiyim a na agye ntini wɔ wɔn bere so no?\n6 Ná ɛsɛ sɛ tete Kristofo no sua sɛnea wɔbɛko atia nnipa mu nyiyim a na agye ntini wɔ Yudafo no mu no. Pentekoste afe 33 Y.B. no, Kristofo a wɔwɔ Yerusalem no daa ahɔhoyɛ adi kyerɛɛ nnipa a wofi aman ahorow so a na wɔabɛyɛ Kristofo no. (Aso. 2:5, 44-47) Ɔdɔ a Yudafo a wɔabɛyɛ Kristofo no daa no adi kyerɛɛ wɔn mfɛfo gyidifo no ma yehu sɛ, sɛ yɛka “ahɔhoyɛ” a, na wonim nea ɛkyerɛ ankasa. Ɛno ne “ayamye a wɔda no adi kyerɛ ahɔho.”\n7 Nanso, bere a tete Kristofo asafo no renyin no, nnipa mu nyiyim ho asɛm bi sɔree. Yudafo a wɔka Hela kasa no nwiinwii sɛ wɔnhwɛ wɔn akunafo yiye. (Aso. 6:1) Nea ɛbɛyɛ na wɔasiesie asɛm no, asomafo no paw mmarima nson sɛ wɔnhwɛ ma obiara nnya nea ohia. Ná saa mmarima no nyinaa kura Helafo din. Enti ebetumi aba sɛ na asomafo no pɛ sɛ woyi baabi a obi fi ho wontwiwontwi biara a ɛbɛyɛ sɛ na ɛwɔ tete Kristofo no mu no fi hɔ.—Aso. 6:2-6.\n8, 9. (a) Dɛn na ebetumi ama yɛahu sɛ yenni afoforo ho adwempa anaasɛ yɛde baabi a yefi hoahoa yɛn ho? (b) Dɛn na ɛsɛ sɛ yetu ase fi yɛn komam? (1 Pet. 1:22)\n8 Sɛ yenim oo, sɛ yennim oo, yɛn mu biara amammerɛ da ne koma so paa. (Rom. 12:2) Afei nso, ebia yɛte sɛ yɛn afipamfo, wɔn a yɛne wɔn yɛ adwuma, anaa yɛn sukuufo keka wɔn a ɛsono ɔman a wofi mu, wɔn a ɛsono abusua a wofi mu, anaa wɔn a ɛsono wɔn honam ani hwɛbea ho nsɛm bi a ɛmfata. Nsɛm a ɛte saa no, ɛyɛ a ɛka yɛn sɛn? Na sɛ obi de ɔman a yefi mu di yɛn ho fɛw na ebia ɔka yɛn amammerɛ bi ho asɛm gugu mu a, dɛn na yɛyɛ?\n9 Bere bi, na ɔsomafo Petro nni wɔn a wɔnyɛ Yudafo ho adwempa. Nanso, nkakrankakra ɔbɔɔ mmɔden yii saa adwene no fii ne koma mu. (Aso. 10:28, 34, 35; Gal. 2:11-14) Yɛn nso, sɛ yehu sɛ yenni afoforo ho adwempa anaasɛ yɛde baabi a yefi hoahoa yɛn ho a, ɛsɛ sɛ yɛyere yɛn ho tu adwene a ɛte saa ase fi yɛn koma mu. (Kenkan 1 Petro 1:22.) Yebetumi adwinnwen saa nokwasɛm yi ho. Ɛne sɛ, ɛmfa ho ɔman a yefi mu no, yɛn nyinaa yɛ nnipa a yɛtɔ sin, na yɛn mu biara nni hɔ a ɔfata nkwagye. (Rom. 3:9, 10, 21-24) Ɛnde, adɛn nti na ɛsɛ sɛ yenya adwene sɛ yɛsen afoforo? (1 Kor. 4:7) Ɛsɛ sɛ yɛn nyinaa nya ɔsomafo Paulo adwene no bi. Ɔka kyerɛɛ ne mfɛfo Kristofo a wɔasra wɔn no sɛ, ‘wɔnnyɛ ananafo ne ahɔho bio, na mmom wɔyɛ Onyankopɔn fiefo.’ (Efe. 2:19) Sɛ yɛyere yɛn ho sɛ yebenya wɔn a ɛsono baabi a wofi ho adwempa a, akyinnye biara nni ho sɛ, ɛbɛboa yɛn ma yɛahyɛ nipasu foforo no.—Kol. 3:10, 11.\nSƐNEA YƐBƐDA AYAMYE ADI AKYERƐ AHƆHO\n10, 11. Wohwɛ sɛnea Boas ne Moabni Rut dii no a, dɛn na Boas yɛe a ɛkyerɛ sɛ na ɔwɔ adwene a Yehowa wɔ wɔ ahɔho ho no bi?\n10 Sɛnea Boas ne Moabni Rut dii no ma yehu sɛ na Boas wɔ adwene a Yehowa wɔ wɔ ahɔho ho no bi. Bere a Boas kɔɔ n’afuw mu wɔ otwabere mu sɛ ɔrekɔhwɛ wɔn a wɔretwa ne nnɔbae no, ohui sɛ ɔbea mmɔdenbɔfo bi di n’adwumayɛfo no akyi resesaw nnɔbae no ase. Boas hui sɛ ɔbea no yɛ ɔhɔho. Ɛwom sɛ na ɔbea no wɔ hokwan sɛ ɔsesaw nnɔbae ase de, nanso odii kan srɛɛ kwan ansa na ɔreyɛ saa. Bere a Boas tee saa no, oyii ne yam maa kwan sɛ wonyiyi nnɔbae no bi ngu fam mma Rut nsesaw.—Kenkan Rut 2:5-7, 15, 16.\n11 Nkɔmmɔ a Boas ne Rut bɔe no ma yehu paa sɛ na Boas dwen Rut ne asetena a emu yɛ den a na ɔrefam sɛ ɔhɔho no ho. Ade baako a ɛma yehu saa ne sɛ, Boas ka kyerɛɛ Rut sɛ onni ne mmabaa no akyi sɛnea ɛbɛyɛ a mmarima a wɔreyɛ adwuma no renteetee no. Ɛwom sɛ na Rut nka apaafo no ho de, nanso Boas hwɛ ma onyaa aduan ne nsu. Afei nso, Boas anka asɛm biara a ɛkyerɛ sɛ obuu ɔbea hianiwa no animtiaa. Mmom, ɔkaa ne koma too ne yam.—Rut 2:8-10, 13, 14.\n12. Sɛ yɛda ayamye adi kyerɛ ahɔho a wofi ɔman foforo so no a, ɛbɛboa wɔn sɛn?\n12 Adɔe a Rut yɛɛ n’asebea Naomi no kaa Boas koma, na n’ani gyee ho nso sɛ Rut abɛyɛ Yehowa somfo. Ayamye a Boas daa no adi no yɛ adɔe a Yehowa ankasa daa no adi kyerɛɛ ɔbea a na ‘wabɛhyɛ Israel Nyankopɔn no ntaban ase no.’ (Rut 2:12, 20; Mmeb. 19:17) Saa ara nso na ɛnnɛ, sɛ yɛtew yɛn anim kyerɛ “nnipa ahorow nyinaa” a, ɛbɛboa wɔn ama wɔahu nokware no, na wobehu sɛ Yehowa dɔ wɔn paa.—1 Tim. 2:3, 4.\nSɛ ahɔho ba Ahenni Asa so a, ɛyɛ a yɛtew yɛn anim ma wɔn akwaaba anaa? (Hwɛ nkyekyɛm 13, 14)\n13, 14. (a) Adɛn nti na ɛsɛ sɛ yɛbɔ mmɔden sɛ yebekyia ahɔho a wɔba Ahenni Asa so no? (b) Sɛ ɛyɛ den ma wo sɛ wo ne nnipa a ɛsono wɔn amammerɛ bɛbɔ nkɔmmɔ a, dɛn na ɛbɛboa wo ama woatumi ayɛ saa?\n13 Sɛ yehu sɛ ahɔho a womfi yɛn man mu aba yɛn Ahenni Asa so a, ɛsɛ sɛ yɛtew yɛn anim kyia wɔn. Sɛ yɛyɛ saa a, na yɛreda ayamye adi akyerɛ wɔn. Ebia yɛahyɛ no nsow sɛ ɛtɔ da a, ahɔho a wɔatu aba yɛn man mu foforo no fɛre ade na wɔmpɛ sɛ wɔbɛka akɔ afoforo ho. Ebia ntetee a wonyae anaa sɛnea nkurɔfo mfa wɔn nyɛ hwee nti, wɔte nka sɛ wɔmfata sɛ wɔne nnipa a wofi aman foforo so anaa ɛsono wɔn honam ani hwɛbea no bɛbɔ. Enti ɛsɛ sɛ yedi kan tew yɛn anim kyerɛ wɔn, na yɛma wohu sɛ yedwen wɔn ho. Sɛ wowɔ JW Language app no bi wɔ mo kasa mu a, ebetumi aboa wo ama woahu sɛnea wode wɔn a wɔaba wo man mu foforo no kasa bekyia wɔn.—Kenkan Filipifo 2:3, 4.\n14 Ebia ɛyɛ wo den sɛ wo ne wɔn a ɛsono wɔn amammerɛ bɛbɔ nkɔmmɔ. Nea ɛbɛboa wo ama woatumi abɛn nnipa a wɔte saa ne sɛ wubedi kan aka wo ho asɛm kakra akyerɛ wɔn. Ɛrenkyɛ koraa wubehu sɛ, sɛɛ na mo adwene hyia wɔ nneɛma pii ho sen sɛnea na wususuw. Afei nso, wubehu sɛ sɛɛ amammerɛ biara wɔ nea eye wɔ ho ne nea enye wɔ ho.\nMOMMA OBIARA KOMA NTƆ NE YAM\n15. Dɛn na ɛbɛboa yɛn ma yɛate ahɔho a wɔresua ɔman foforo mu asetena no ase yiye?\n15 Sɛ wopɛ sɛ afoforo a wɔaba asafo no mu koma tɔ wɔn yam a, bisa wo ho sɛ, ‘Sɛ me na makɔ ɔman foforo bi so a, dɛn na wɔyɛ ma me a anka m’ani begye paa?’ (Mat. 7:12) Nya wɔn a wɔresua ɔman foforo so asetena no ho abotare. Ahyɛase no, ebia yɛrente wɔn nneyɛe ne sɛnea wosusuw nneɛma ho ase yiye. Nanso, sɛ́ anka yɛbɛhwɛ kwan sɛ wɔbɛyɛ wɔn ade te sɛ yɛn ara no, adɛn nti na yennye wɔn ntom sɛnea wɔte no ara?—Kenkan Romafo 15:7.\n16, 17. (a) Dɛn na yɛyɛ a, ɛbɛma yɛatumi abɛn wɔn a ɛsono wɔn amammerɛ no paa? (b) Nneɛma a ɛho hia bɛn na yebetumi ayɛ de aboa ahɔho a wɔwɔ yɛn asafo mu no?\n16 Wɔn a wɔatu aba yɛn man mu no, sɛ yesua wɔn man ne wɔn amammerɛ ho ade a, ɛbɛma ayɛ mmerɛw ama yɛn sɛ yɛne wɔn bɛbɔ. Sɛ yɛreyɛ abusua som a, yebetumi de bere no bi ayɛ ahɔho a wɔwɔ yɛn asafo ne yɛn asasesin mu no amammerɛ ho nhwehwɛmu. Ade foforo nso a ebetumi ama yɛabɛn wɔn a ɛsono wɔn amammerɛ paa ne sɛ yɛbɛto nsa afrɛ wɔn aba yɛn fie na yɛne wɔn ato nsa adidi. Yehowa ‘abue ɔpon a ɛkɔ gyidi mu ama amanaman no.’ Enti yɛn nso, so yɛrentumi mmue yɛn apon mma ahɔho a “yɛne wɔn bɔ abusua wɔ gyidi mu no”?—Aso. 14:27; Gal. 6:10; Hiob 31:32.\nNnipa a wɔatu afi aman foforo so aba yɛn man mu no, ɛyɛ a yeyi yɛn yam da ahɔhoyɛ adi kyerɛ wɔn? (Hwɛ nkyekyɛm 16, 17)\n17 Sɛ yɛne mmusua a wɔatu aba yɛn man mu no taa bɔ a, ɛbɛma yɛahu sɛnea wɔrebɔ mmɔden sɛ wobesua yɛn amammerɛ no. Ɛbɛma yɛahu nso sɛ, ebia ehia sɛ yɛboa wɔn ma wotumi sua kasa a yɛka no. Bio nso, yebetumi akyerɛ wɔn kwan akɔ nnwumakuw a wobetumi aboa wɔn ama wɔanya baabi pa atena anaa wɔanya adwuma pa ayɛ nkyɛn anaa? Sɛ yɛyɛ saa a, ebetumi aboa yɛn yɔnko gyidini no paa.—Mmeb. 3:27.\n18. Obu ne anisɔ ho nhwɛso bɛn na wɔn a wɔatu akɔtena obi man so no betumi asuasua nnɛ?\n18 Dɛn na wɔn a wɔatu akɔtena obi man so no nso betumi ayɛ? Wobetumi abɔ mmɔden sɛ wobesua ɔman a wɔakɔ so no mu asetena. Rut yɛɛ wei ho nhwɛso pa. Nea edi kan, ɔsrɛɛ kwan ansa na ɔresesaw nnɔbae no ase. Saa a ɔyɛe no kyerɛ sɛ, na obu ɔman a wakɔ mu no amammerɛ. (Rut 2:7) Wannya adwene sɛ esiane sɛ ɔyɛ ɔhɔho nti obetumi akɔsesa nnɔbae ase a ɔremmisa hokwan ansa. Nea ɛto so mmienu ne sɛ, bere biara a obi yɛɛ biribi pa maa no no, ɔkyerɛɛ ho anisɔ. (Rut 2:13) Sɛ wɔn a wɔatu akɔtena obi man so no da suban pa a ɛte saa adi a, ɛbɛma ɔmanfo no abu wɔn, na saa ara na wɔn mfɛfo gyidifo nso bebu wɔn.\n19. Adɛn nti na ɛsɛ sɛ yɛtew yɛn anim ma ahɔho a wɔwɔ yɛn ntam no?\n19 Ɛyɛ yɛn anigye paa sɛ Yehowa adom nnipa a wofi mmaa nyinaa ama wɔanya hokwan ate asɛmpa no. Bere a saa nnipa yi wɔ wɔn man mu no, ebia wɔannya hokwan ne Yehowa nkurɔfo ansua Bible anaa wɔne wɔn ankɔ asafo nhyiam. Enti seesei a wɔanya hokwan ne yɛn hyiam som no, munnye nni sɛ ɛsɛ sɛ yɛboa wɔn ma wɔn ani ka? Ɛwom, ebia yɛrentumi mma wɔn nsa nka honam fam nneɛma a wohia nyinaa anaa yɛrentumi nyɛ wɔn mmoa pii, nanso sɛ yɛda ayamye adi kyerɛ wɔn a, na yɛresuasua ɔdɔ a Yehowa wɔ ma wɔn no bi. Yɛyɛ nkurɔfo a ‘yɛresuasua Onyankopɔn,’ enti momma yɛnyɛ nea yebetumi biara ntew yɛn anim nnye ahɔho a wɔabɛka yɛn ho no.—Efe. 5:1, 2.\n^  (nkyekyɛm 1) Wɔasesa din no.


47 Yehowa asɛm a ɛbaa odiyifo Yeremia nkyɛn wɔ Filistifo+ ho ansa na Farao rebɛsɛe Gasa no ni.+ 2 Nea Yehowa aka ni: “Hwɛ! Nsu fi atifi+ fam reba,+ na ayiri rebu fa so. Ebeyiri afa asase no ne nea ahyɛ no mã, kurow no ne wɔn a wɔtete mu nyinaa.+ Nnipa bɛteɛteɛm, na wɔn a wɔtete mu nyinaa betwa adwo.+ 3 Sɛ wɔte n’apɔnkɔnini+ nan a ɛpempem fam kimkim ne ne ko nteaseɛnam+ a ɛyɛ twɛtwɛrɛdɛdɛ ne ne ntwahonan+ a etwa ne ho kitikiti no a, agyanom rentwa wɔn ani mpo nhwɛ wɔn mma, wɔn nsam a agow nti, 4 efisɛ ɛda no reba a ɛbɛsɛe Filistifo+ nyinaa na atwitwa Tiro+ ne Sidon+ aboafo a wɔaka nyinaa.+ Na Yehowa bɛsɛe Filistifo+ a wɔaka a wofi Kaftor+ nsuano man mu no. 5 Gasa+ ti so bɛpa.+ Askelon+ bɛyɛ dinn. Wɔn asasetaw sofo a moaka, mubetwitwa mo ho akam+ akosi da bɛn? 6 “Ahaa, Yehowa nkrante!+ Da bɛn na wobɛyɛ dinn? San kɔhyɛ wo boha mu.+ Home, na yɛ komm. 7 “Ɛbɛyɛ dɛn na ayɛ dinn bere a Yehowa na wahyɛ no? Ɛreba Askelon ne mpoano+ asase no so. Ɛhɔ na wahyɛ sɛ ɛmmra.”


KENKAN WƆ Aja Albanian Arabic Arabic (Iraq) Arabic (Jordan) Arabic (Lebanon) Arabic (Syria) Armenian Armenian (West) Aukan Australian Sign Language Azerbaijani Azerbaijani (Cyrillic) Baoule Bashkir Basque Bassa (Cameroon) Bengali Bicol Bosnian Boulou Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Cibemba Cinamwanga Croatian Croatian Sign Language Czech Danish Dutch English Estonian Estonian Sign Language Ewe Fante Faroese Fijian Finnish Finnish Sign Language French French Sign Language Ga Galician Garifuna Georgian German Greek Greek Sign Language Greenlandic Guarani Gujarati Haitian Creole Hausa Hebrew Hindi Hmong (White) Hungarian Iban Icelandic Igbo Iloko Indonesian Irish Isoko Israeli Sign Language Italian Italian Sign Language Japanese Japanese Sign Language Kabuverdianu Karen (S'gaw) Kazakh Kikaonde Kikuyu Kiluba Kinyarwanda Kirghiz Kisi Kongo Korean Krio Latvian Latvian Sign Language Lingala Lithuanian Lithuanian Sign Language Lovari Low German Macedonian Malagasy Malay Malayalam Maltese Mambwe-Lungu Mende Mingrelian Mongolian Mongolian Sign Language Myanmar Nepali New Zealand Sign Language Ngangela Nigerian Pidgin Niuean Nivaclé Norwegian Pangasinan Papiamento (Aruba) Papiamento (Curaçao) Pennsylvania German Persian Peruvian Sign Language Pidgin (Cameroon) Pidgin (West Africa) Polish Portuguese Portuguese (Portugal) Portuguese Sign Language Punjabi Quechua (Ayacucho) Quechua (Cuzco) Quechua (Huaylla Wanca) Rarotongan Romanian Romany (Bulgaria) Romany (Eastern Slovakia) Romany (Northern Greece) Romany (Romania) Romany (Serbia) Romany (Southern Greece) Russian Sango Saramaccan Sarnami Sepedi Serbian Serbian (Roman) Sinhala Slovak Slovenian Somali Spanish Sranantongo Swahili Swedish Tagalog Tahitian Tamil Tandroy Tetun Dili Thai Thai Sign Language Tiv Tojolabal Tongan Tswana Turkish Twi Ukrainian Urdu Uzbek Uzbek (Roman) Valencian Venda Venezuelan Sign Language Vezo Vietnamese Voru Waray-Waray Welsh Yoruba\nYehowa Adansefo ahyehyɛde (“nyamesom ahyehyɛde”) a ɛwɔ wiase nyinaa no gye tom sɛ, sɛ yɛkɔ mmara mu a, obiara wɔ hokwan sɛ wɔbɔ ne kokoam nsɛm ho ban. Ahyehyɛde no san gye tom sɛ nkitahodi pa ho hia pa ara. Ɛtɔ da a, ehia sɛ wogye nkurɔfo ho nsɛm bi, na ama wɔatumi adi wɔn a wɔyɛ Yehowa Adansefo bi ahiade ho dwuma. Afei nso, wogye nkurɔfo ho nsɛm a ɛte saa, sɛnea ɛbɛyɛ a wobedi ahyehyɛde no atirimpɔw a ɛne sɛ wɔbɛboa afoforo ma wɔate Bible ase na wɔayɛ afoforo adɔe ho dwuma. Bio nso, wogye tom pa ara sɛ, ehia sɛ wɔbɔ nsɛm yi nyinaa ho ban na wɔhwɛ sɛ ɛrenkodi afoforo nsam. (Mmebusɛm 15:22; 25:9) Nkurɔfo kokoam nsɛm a yɛbɛbɔ ho ban no ho hia yɛn pa ara.—Mmebusɛm 20:19.\nAman horow bi ahyehyɛ mmara a wɔde bɔ nkurɔfo ho nsɛm ho ban. Tete nyinaa, ahyehyɛde no ne wɔn ɔfese a ɛwɔ aman horow so no anya din pa wɔ sɛnea wɔkora nkurɔfo ho nsɛm yiye no so. Wonyaa saa din pa no koraa ansa na aman horow rehyehyɛ ɛho mmara. Ahyehyɛde yi bɛkɔ so abɔ nkurɔfo ho nsɛm a ɛwɔ wɔn nsam no ho ban. Wɔrensɛe din pa a wɔanya no da.\nNea Yegyina So Bɔ Nkurɔfo Nsɛm Ho Ban. Ahyehyɛde yi gyina nsɛm a edidi so yi so na ɛbɔ nkurɔfo ho nsɛm ho ban:\nYɛrenyɛ nyiyim, na yɛde mmara bɛyɛ adwuma.\nYebegye nkurɔfo ho nsɛm, akora so, na yɛde ayɛ adwuma, de adi ahyehyɛde no atirimpɔw ho dwuma. Ahyehyɛde no atirimpɔw ne sɛ ɛbɛboa afoforo ma wɔate Bible ase yiye na aboa wɔn a wɔakɔ ahokyere mu.\nYɛbɛhwɛ sɛ wo ho nsɛm no nyinaa yɛ nokware na ɛyɛ pɛpɛɛpɛ. Sɛ ɛbɛda adi sɛ mfomso bi wɔ wo ho nsɛm a wɔahyehyɛ no mu a, ahyehyɛde no bɛyɛ emu nsakrae ntɛm ara.\nYɛbɛkora wo ho nsɛm no so kosi sɛ atirimpɔw nti a yegyei anaa wode maa yɛn no bɛba awiei.\nYɛbɛyɛ nea yebetumi biara abɔ nsɛm a wode ama yɛn no ho ban.\nYɛde abɛɛfo mfiri ne akwan horow a wɔde kora nkurɔfo ho nsɛm so na ɛbɛbɔ wo nsɛm no ho ban sɛnea ɛbɛyɛ a ɛrenkodi obi a onni kwan sɛ ne nsa ka nsam. Afei kɔmputa ahorow a yɛde nkurɔfo ho nsɛm gu so no, password da so, na wɔn a wɔwɔ kwan sɛ wɔde di dwuma nko ara na ɛwɔ password no. Yɛpɔn adwuma biara a, yɛto ɔfese ahorow no mu. Ɛhɔ adwumayɛfo no nko ara na ebia wɔbɛma wɔn kwan ama wɔawura mu bere a yɛapɔn no.\nYɛremfa obiara ho nsɛm mmena Yehowa Adansefo ɔfese ahorow biara gye sɛ ehia sɛ yedi ahyehyɛde no atirimpɔw a ɛne sɛ yɛbɛboa afoforo ma wɔate Bible ase yiye anaa yɛpɛ sɛ yɛboa ebinom a wɔn ho akyere wɔn. Yehowa Danseni biara pene saa asɛm yi so, efisɛ ofi ne pɛ mu na asi gyinae sɛ ɔbɛyɛ Yehowa Danseni.\nNkurɔfo ho nsɛm a yegye fi obiara a ɔbɛyɛ ɔdawurubɔfo ne nea yɛde yɛ a wɔaka ho asɛm wɔ Nhyehyɛe a Wɔayɛ Ma Yɛde Ayɛ Yehowa Apɛde nhoma no mu no nso, yegyina nneɛma a yɛaka yi ara so na ɛbɔ ho ban. Wɔde saa nhoma no ma Yehowa Adansefo nyinaa bere a wɔama wɔn kwan sɛ wɔnkɔ asɛnka no. Sɛ wopɛ ho nsɛm pii a, hwɛ Nhyehyɛe a Wɔayɛ Ma Yɛde Ayɛ Yehowa Apɛde no mu.\nObiara wɔ hokwan sɛ wɔbɔ ne ho nsɛm anaa ne kokoam nsɛm ho ban, wɔyɛ mu nsakrae anaa wɔpopa. Yehowa Adansefo gye saa asɛm yi tom na wɔde yɛ adwuma. Enti wogyina akwankyerɛ a ɛwɔ Nhyehyɛe a Wɔayɛ a Wɔde Di Nkurɔfo Ho Nsɛm Ho Dwuma Wɔ Wiase Nyinaa, ɔfã a ɛne Wo Fahodi no so na ɛyɛ saa.\nNhyehyɛe a Yehowa Adansefo De Bɔ Nkurɔfo Ho Nsɛm Ho Ban Wɔ Wiase Nyinaa a yɛaka ho asɛm yi, ɛma yehu sɛnea Yehowa Adansefo di nkurɔfo ho nsɛm ho dwuma wɔ wiase nyinaa.\nShare Share Nhyehyɛe a Yehowa Adansefo De Bɔ Nkurɔfo Ho Nsɛm Ho Ban Wɔ Wiase Nyinaa


Nya Ahofama wɔ W’aware Mu | Abusua Nya Anigye\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Finnish French Georgian German Greek Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Korean Lithuanian Macedonian Malagasy Myanmar Norwegian Ossetian Polish Portuguese Romanian Sepedi Serbian Sesotho (Lesotho) Slovak Slovenian Solomon Islands Pidgin Spanish Swahili Swedish Tagalog Tamil Telugu Thai Tsonga Tswana Turkish Twi Ukrainian Vietnamese Xhosa Zulu\nƆbea no ka sɛ: “Eduu bere bi no, mihui sɛ me kunu, Michael, ntew n’anim mma me ne yɛn mma no koraa. * Bere a yenyaa Intanɛt pɛ na ne suban sesae, na minyaa adwene sɛ na ɔhwɛ nguamansɛm ho mfonini wɔ kɔmputa so. Anadwo bi bere a mmofra no kɔdae no, mibisaa no, na ogye toom sɛ ɔhwɛ nguamansɛm ho mfonini wɔ Intanɛt so. Ɛhaw me paa. Mannye anni sɛ me na saa asɛm yi ato me. Ahotoso a mewɔ wɔ ne mu no sae koraa. Nea ɛsɛee asɛm no koraa ne sɛ na obi a me ne no yɛ adwuma afi ase rekyerɛ me ho anigye.”\nƆbarima no ka sɛ: “Bere bi a atwam no, me yere Maria huu mfonini bi wɔ yɛn kɔmputa so, na obisaa me ho asɛm. Bere a migye toom sɛ metaa hwɛ nguamansɛm ho mfonini wɔ Intanɛt so no, ne bo fuwii yiye. M’ani wui paa, na me tiboa buu me fɔ. Ɛyɛɛ me sɛ yɛn aware no agu ara ne sa.”\nWUSUSUW sɛ dɛn na ɛbaa Michael ne Maria aware no so? Ebia w’adwene bɛyɛ wo sɛ nguamansɛm ho mfonini a na Michael hwɛ no ne ne haw titiriw. Nanso Michael behui sɛ saa subammɔne yi yɛ biribi a ɛkyerɛ sɛ wɔwɔ ɔhaw kɛse paa wɔ wɔn aware no mu—wonni ahofama ma wɔn ho. * Bere a Michael ne Maria waree foforo no, na wɔhwɛ kwan sɛ wɔbɛdodɔ wɔn ho na wɔabom ayɛ nneɛma a ɛbɛma wɔn ani agye. Nanso, sɛnea ɛtaa to awarefo pii no, bere rekɔ so no, ahofama a wɔwɔ ma wɔn ho wɔn ho no mu yɛɛ mmerɛw, na na ɛte sɛ nea wɔnnɔ wɔn ho bio.\nWususuw sɛ ɔdɔ a ɛwɔ wo ne wo hokafo ntam no ano adwo sen bere a mowaree foforo no? So wobɛpɛ sɛ mohyɛ ɔdɔ a mowɔ ma mo ho mo ho no mu den? Sɛ saa a, ɛsɛ sɛ wuhu nsɛmmisa abiɛsa yi ho mmuae: Dɛn na ahofama a wubenya wɔ w’aware mu no kyerɛ? Nsɛnnennen bɛn na ebetumi ama ahofama a ɛte saa no mu ayɛ mmerɛw? Dɛn na wubetumi ayɛ de ahyɛ ahofama a wowɔ ma wo hokafo no mu den?\nDɛn ne Ahofama?\nWobɛkyerɛ aware mu ahofama mu dɛn? Nnipa pii ka sɛ ɛyɛ asɛyɛde ara kwa. Sɛ nhwɛso no, ebia awarefo bi bɛkɔ so atra esiane wɔn mma nti anaa esiane sɛ wɔte nka sɛ ɛyɛ asɛyɛde a wɔwɔ wɔ Onyankopɔn a ɔhyehyɛɛ aware no anim nti. (Genesis 2:22-24) Nokwarem no, adwene a ɛte saa no teɛ na ɛbɛboa awarefo ma wɔatumi agyina aware mu nsɛnnennen ano. Nanso sɛ awarefo benya anigye a, ɛnsɛ sɛ wɔte nka sɛ ahofama a wobenya ama wɔn ho no yɛ asɛyɛde ara kwa.\nYehowa Nyankopɔn hyehyɛɛ aware sɛ ɛmma awarefo nnya anigye ne akomatɔyam ankasa. Ná ɔpɛ sɛ ɔbarima ne ‘ne yere ani gye,’ na na ɔpɛ sɛ ɔbea dɔ ne kunu na ɔte nka sɛ ne kunu dɔ no sɛ n’ankasa ne nipadua. (Mmebusɛm 5:18; Efesofo 5:28) Sɛ awarefo benya ɔdɔ a emu yɛ den saa a, ɛsɛ sɛ obiara nya ne yɔnko mu ahotoso. Saa ara nso na ɛsɛ sɛ wɔfa wɔn ho wɔn ho nnamfo wɔn nkwa nna nyinaa. Sɛ okunu ne ɔyere nya wɔn ho mu ahotoso na wɔfa wɔn ho nnamfo paa a, ahofama a wɔwɔ wɔ aware no mu no mu bɛyɛ den. Wobenya abusuabɔ a Bible ka ho asɛm sɛ emu yɛ den te sɛ nea nnipa baanu no yɛ “honam biako” no.—Mateo 19:5.\nEnti yebetumi de ahofama atoto dɔte a wɔde to ntayaa ma ɔdan gyina ho. Wɔde nneɛma bi te sɛ anhwea, semɛnte, ne nsu na ɛfra yɛ saa dɔte no. Saa ara nso na ahofama gyina nneɛma bi te sɛ asɛyɛde, ahotoso, ne adamfofa so. Dɛn na ebetumi ama ahofama a ɛte saa mu ayɛ mmerɛw?\nNsɛnnennen Bɛn na Ɛwom?\nSɛ obi betumi ada ahofama adi wɔ aware mu a, egye adwumaden ne ne ho a ɔde bɛbɔ afɔre. Ɛhwehwɛ sɛ wode nneɛma bi bɔ afɔre na wasɔ wo hokafo ani. Nanso, sɛ́ obi befi ne pɛ mu ayɛ ade ama obi foforo a ɔrennya hwee mfi mu no yɛ ade a nnipa pii ani nnye ho nnɛ. Ebinom mpo susuw sɛ ɛmfata sɛ wɔde nneɛma bɛbɔ afɔre. Nanso bisa wo ho sɛ, ‘Nnipa a wɔyɛ pɛsɛmenkominya baahe na minim wɔn sɛ wɔwɔ anigye wɔ wɔn aware mu?’ Ebia obiara nni hɔ a ɔte saa. Dɛn ntia? Efisɛ sɛ ehia sɛ obi a ɔyɛ pɛsɛmenkominya de biribi bɔ afɔre ma n’aware kɔ yiye a, ɛnyɛ ade a ɔbɛyɛ, titiriw bere a onim sɛ ɔrenya mfaso biara wɔ so no. Ɛmfa ho sɛnea na awarefo dodɔ wɔn ho bere a wohuu wɔn ho foforo no, sɛ wɔannya ahofama amma wɔn ho a, aware no begyigya.\nBible ma yehu pefee sɛ aware gye adwumaden. Ɛka sɛ, “Ɔbarima warefo da dwene wiase nneɛma ho, sɛnea ɔbɛsɔ ne yere ani,” na “ɔbea warefo da dwene wiase nneɛma ho, sɛnea ɔbɛsɔ ne kunu ani.” (1 Korintofo 7:33, 34) Awerɛhosɛm ne sɛ, ɛnyɛ bere nyinaa na awarefo mpo a wɔtaa dwene wɔn yɔnko ho no hu ɔhaw a wɔn hokafo no wɔ anaa wohu nneɛma a wɔn hokafo no de bɔ afɔre. Sɛ awarefo ani ansɔ wɔn ho wɔn ho a, ɛda adi sɛ wɔn aware no bɛma wɔn ho ‘ahiahia wɔn ɔhonam mu’ asen sɛnea anka ɛbɛyɛ.—1 Korintofo 7:28.\nSɛ w’aware betumi agyina bere a morehyia nsɛnnennen na atumi akɔ yiye wɔ mmere pa mu a, ɛho hia sɛ wubu no sɛ ɛyɛ biribi a ɛtra hɔ daa. Wobɛyɛ dɛn anya su a ɛte saa, na wobɛyɛ dɛn ahyɛ wo hokafo nkuran ma wakɔ so ne wo atra?\nSɛnea Wobɛhyɛ Ahofama mu Den\nAde titiriw ne sɛ wubefi ahobrɛase mu de Onyankopɔn Asɛm, Bible no ayɛ adwuma. Sɛ woyɛ saa a, ɛbɛboa wo ne wo hokafo no. (Yesaia 48:17) Susuw nneɛma abien a mfaso wɔ so a wubetumi ayɛ ho.\nNya bere ma wo hokafo\n1. Ma w’aware ho nhia wo paa.\nƆsomafo Paulo kyerɛwee sɛ: ‘Mompɛɛpɛɛ mu nhu nneɛma a ehia koraa no.’ (Filipifo 1:10) Sɛnea okunu ne ɔyere ne wɔn ho di no ho hia paa wɔ Onyankopɔn ani so. Onyankopɔn bedi ɔbarima a odi ne yere ni no ni. Na ɔbea nso a obu ne kunu no ‘som bo Nyankopɔn anim.’—1 Petro 3:1-4, 7.\nW’aware ho hia wo dɛn? Mpɛn pii no, sɛ biribi ho hia wo a na wugye bere pii wɔ ho. Bisa wo ho sɛ, ‘Ɔsram a etwaa mu no, bere dodow ahe na mehyɛɛ da yi sii hɔ maa me hokafo? Nneɛma pɔtee bɛn na mayɛ a ama me hokafo anya awerɛhyem sɛ yɛda so ara yɛ nnamfo pa?’ Sɛ woannya bere pii amma wo hokafo anaa woannya bere koraa amma no a, ebia ɛbɛyɛ den sɛ obegye adi sɛ aware no ho hia wo.\nSo wo hokafo susuw sɛ mo aware no ho hia wo? Wobɛyɛ dɛn ahu?\nWOASƆ EYI AHWƐ PƐN? Kyerɛw nsɛm anum a edidi so yi wɔ krataa so: sika, adwuma, aware, anigyede, ne nnamfo. Afei hyehyɛ nsɛm no sɛnea wususuw sɛ ɛho hia wo hokafo no paa nnidiso nnidiso. Ma wo hokafo nso nyɛ saa ara mfa wo ho. Sɛ wuwie a, fa wo de no ma wo hokafo no na gye ne de. Sɛ wo hokafo te nka sɛ wunnya bere pii mma no na wonnyɛ nneɛma afoforo mmoa no a, wo ne no nsusuw nsakrae a ebia ebehia sɛ moyɛ na ahyɛ ahofama a mowɔ ma mo ho no mu den. Afei nso, bisa wo ho sɛ, ‘Dɛn na metumi ayɛ na ama m’ani agye nneɛma a ɛho hia me hokafo no ho?’\nNea ɛma obi fi ne hokafo akyi no fi ase wɔ komam\n2. Kwati biribiara a ebetumi ama woafi wo hokafo akyi.\nYesu Kristo kae sɛ: “Obiara a ɔbɛkɔ so ahwɛ ɔbea anya akɔnnɔ ama no no asɛe aware dedaw ne koma mu.” (Mateo 5:28) Sɛ obi fi ne hokafo akyi a, ɔde ɔhaw kɛse ba aware no mu, na Bible ka sɛ wobetumi agyina so agyae aware. (Mateo 5:32) Nanso Yesu nsɛm a wɔafa mu asɛm aka wɔ ha yi ma yehu sɛ akɔnnɔ bɔne betumi atra obi komam bere tenten koraa ansa na onipa no asɛe aware ankasa. Akɔnnɔ bɔne a ɛte saa a obi bɛma n’ani agye ho no ankasa mpo kyerɛ sɛ wanni ne hokafo nokware.\nSɛ wobɛkɔ so anya ahofama wɔ w’aware mu a, si wo bo sɛ worenhwɛ nguamansɛm ho mfonini. Ɛmfa ho nea nnipa pii bɛka no, nguamansɛm ho mfonini a obi bɛhwɛ no bɛsɛe n’aware. Tie sɛnea ɔbea warefo bi ka sɛnea ɔte nka wɔ nguamansɛm ho mfonini a ne kunu hwɛ ho: “Me kunu ka sɛ nguamansɛm ho mfonini a ɔhwɛ no ma ɔdɔ a ɛwɔ yɛn ntam no mu yɛ den. Nanso ɛma mete nka sɛ me so nni mfaso na mintumi mma no nea ɔpɛ. Sɛ ɔhwɛ a, misu ara, na mafa mu ada.” So wobɛka sɛ ɔbarima yi rehyɛ ahofama a ɔwɔ ma ne yere no mu den anaasɛ ɔresɛe no? Wususuw sɛ ɔrema ayɛ mmerɛw ama ne yere sɛ ɔbɛkɔ so atra aware no ho? So ɔne no redi sɛ n’adamfo paa?\nƆnokwafo Hiob ne ‘n’aniwa yɛɛ apam’ de daa ahofama a ɔwɔ ma n’aware ne ne Nyankopɔn adi. Osii ne bo sɛ ‘ɔremfa n’ani nkari ababaa.’ (Hiob 31:1) Dɛn na wubetumi ayɛ de asuasua Hiob?\nNea ɛka nguamansɛm ho mfonini a worenhwɛ ho no, ɛho hia sɛ wobɔ wo koma ho ban na woannya obi a ɔnyɛ wo hokafo ho anigye sɛnea ɛnsɛ. Nokwarem no, nnipa pii susuw sɛ sɛ ɔbea ne ɔbarima a wɔnyɛ awarefo de wɔn ho hyehyɛ wɔn ho a, ɛrentumi nsɛe wɔn aware. Nanso Onyankopɔn Asɛm bɔ kɔkɔ sɛ “Koma wɔ hɔ yi, ɛyɛ okontomponi sen ade nyinaa na emuɔ, hena na obenya mu ahuye?” (Yeremia 17:9) So wo koma adaadaa wo? Bisa wo ho sɛ: ‘Hena na ɔkasa a mitie—me hokafo anaa obi foforo a ɔnyɛ m’aware mu hokafo? Sɛ mete asɛmpa bi a, hena na midi kan ka kyerɛ no—m’aware mu hokafo anaa obi foforo? Sɛ me hokafo ka kyerɛ me sɛ menhwɛ sɛnea me ne obi a ɔnyɛ me hokafo bɔ yiye a, mɛyɛ m’ade dɛn? So me bo befuw, anaa mede anigye bɛyɛ nsakrae?’\nWOASƆ EYI AHWƐ PƐN? Sɛ wuhu sɛ obi a ɔnyɛ wo hokafo kyerɛ wo ho anigye a, twa sɛnea wo ne no di nkitaho no so na wo ne no nyɛ nneɛma a ehia sɛ moyɛ nkutoo. Mfa w’adwene nsi nneɛma a wususuw sɛ saa onipa yi tumi yɛ no yiye sen wo hokafo no so. Mmom no, fa w’adwene si su pa ahorow a wo hokafo no wɔ so. (Mmebusɛm 31:29) Kae nea ɛmaa w’ani gyee wo hokafo no ho. Bisa wo ho sɛ, ‘So me hokafo nna saa su yi adi bio, anaasɛ me na minhu?’\nDi Kan Hwehwɛ Mmoa\nMichael ne Maria a yɛadi kan aka wɔn ho asɛm no yɛɛ wɔn adwene sɛ wɔbɛhwehwɛ afotu a ɛbɛboa wɔn ma wɔasiesie wɔn haw no. Nokwarem no, afotu a obi bɛhwehwɛ no yɛ ade a edi kan ara kwa. Nanso esiane sɛ Michael ne Maria huu wɔn haw na wɔhwehwɛɛ mmoa nti, wɔdaa no adi pefee sɛ wɔpɛ sɛ wɔkɔ so tra, na wɔpɛ sɛ wɔyere wɔn ho ma wɔn aware no yɛ yiye.\nSɛ́ ebia w’ani gye wɔ w’aware mu anaa wowɔ ɔhaw no, ehia sɛ wo hokafo hu sɛ wopɛ sɛ mo aware no gyina. Yɛ nea wubetumi biara ma wo hokafo no nya awerɛhyem saa. So wowɔ ɔpɛ sɛ woyɛ saa?—w08 11/01-E.\n^ nky. 5 Ɛwom sɛ nhwɛso yi fa ɔbarima a ɔhwɛɛ nguamansɛm ho mfonini ho de, nanso sɛ ɔbea nso yɛ saa a, ɛbɛkyerɛ sɛ onni ahofama wɔ aware no mu.\nNneɛma bɛn na metumi atew so na ama manya bere pii ama me hokafo?\nDɛn na metumi ayɛ ama me hokafo ahu sɛ mepɛ sɛ yɛn aware no gyina?\nText Baabi a wubetumi atwe nneɛma akenkan ƆWƐN-ABAN October 2008\nƆWƐN-ABAN October 2008


2 Ahene 16 | Intanɛt So Bible| Wiase Foforɔ Nkyerɛaseɛ\n2 Ahene 16:1-20\n16 Remalia ba Peka afe a ɛto so dunson mu na Yuda hene Yotam ba Ahas+ bedii hene. 2 Ahas bedii ade no, na wadi mfe aduonu, na odii hene mfe dunsia wɔ Yerusalem, nanso wanyɛ nea ɛteɛ Yehowa, ne Nyankopɔn ani so sɛ ne nana Dawid.+ 3 Israel ahene akwan so na ɔfae;+ ɔmaa n’ankasa ba faa ogya mu+ nam so yɛɛ akyide+ a amanaman a Yehowa pam wɔn fii Israelfo anim yɛe no bi. 4 Ɔkɔɔ so bɔɔ afɔre na ɔhyew afɔrebɔde wɔ sorɔnsorɔmmea+ ne nkoko+ so ne nnua kusuu+ nyinaa bi ase. 5 Saa bere no mu na Siria hene Resin+ ne Remalia ba Peka+ a ɔyɛ Israel hene no baa Yerusalem so sɛ wɔne wɔn rebɛko, na wɔkaa Ahas hyɛɛ mu, nanso wɔantumi wɔn.+ 6 Bere no ara mu na Siria hene Resin san gyee Elat+ maa Edom, na ɔpam Yudafo no fii Elat maa Edomfo no kɔɔ hɔ kɔtenaa hɔ de besi nnɛ. 7 Enti Ahas tuu abɔfo kɔɔ Asiria hene Tiglat-Pilesa+ nkyɛn kɔka kyerɛɛ no sɛ: “Meyɛ w’akoa+ ne wo ba, enti bra begye+ me fi Siria hene nsam ne Israel hene nsam na wɔasɔre aba me so.” 8 Ahas sesaw dwetɛ ne sika a ɛwɔ Yehowa fie ne ahemfie akorade+ mu no, na ɔsoma ma wɔde adanmude+ kɔmaa Asiria hene. 9 Ɛnna Asiria hene tiee no, na Asiria hene kɔɔ Damasko+ kogyei;+ ɔde emu nnipa kɔɔ nkoasom mu wɔ Kir,+ na okum Resin.+ 10 Na Ɔhene Ahas+ siim kohyiaa Asiria hene Tiglat-Pilesa+ wɔ Damasko, na okohuu afɔremuka+ a ɛwɔ Damasko no. Enti Ɔhene Ahas soma ma wɔde afɔremuka no nsusuwso ne ne yɛbea nyinaa kɔmaa ɔsɔfo Uriya.+ 11 Na ɔsɔfo Uriya+ sii afɔremuka+ no. Sɛnea Ɔhene Ahas soma fii Damasko bɛka kyerɛɛ ɔsɔfo Uriya no, saa ara na ɔyɛɛ no de twɛn sɛ Ɔhene Ahas befi Damasko aba. 12 Bere a ɔhene fi Damasko bae no, ɔhene behuu afɔremuka no, na ɔhene twiw bɛn afɔremuka+ no, na ɔbɔɔ afɔre wɔ so.+ 13 Na ɔtoaa so bɔɔ+ ɔhyew afɔre+ ne n’aduan afɔre+ wɔ afɔremuka no so; ohwiee afɔrebɔ nsa+ guu so na ɔpetee n’asomdwoe afɔre mogya nso wɔ so. 14 Kɔbere afɔremuka+ a esi Yehowa anim no, oyi fii ofie no anim, n’afɔremuka no ne Yehowa fie+ no ntam, na ɔde besii n’afɔremuka no nkyɛn wɔ atifi fam. 15 Na Ɔhene Ahas hyɛɛ ɔsɔfo Uriya+ sɛ: “Afɔremuka kɛse no so na bɔ anɔpa ɔhyew afɔre+ ne anwummere aduan afɔre+ ne ɔhene ɔhyew afɔre+ ne n’aduan afɔre ne asase no so nnipa nyinaa ɔhyew afɔre ne wɔn aduan afɔre, na hwie wɔn afɔrebɔ nsa gu so; ɔhyew afɔre mogya ne afɔrebɔ mogya no nyinaa nso, pete wɔ so. Kɔbere afɔremuka no de, mɛhwɛ nea mede bɛyɛ.” 16 Na ɔsɔfo Uriya+ yɛɛ nea Ɔhene Ahas hyɛe no nyinaa.+ 17 Bio nso, Ɔhene Ahas twitwaa+ nnaka a wɔde twe nsu+ no ho nhyehyem ntraantraa+ no mu asinasin, na oyiyii asɛn+ no fii so; oyii po+ no fii kɔbere anantwi+ a ɛtaa wɔn akyi no so, na ɔde sii abo nsɛwee bi so. 18 Homeda abrannaa a wɔakuru so a wɔasi wɔ ofie hɔ ne ɔhene abɔnten kwan ano no nso, oyi fii Yehowa fie hɔ, Asiria hene nti. 19 Ahas ho nsɛm a aka ne nea ɔyɛe no, wɔakyerɛw ne nyinaa wɔ Yuda ahene bere so nsɛm nhoma+ no mu. 20 Na Ahas ne n’agyanom kɔdae, na wosiee no kaa n’agyanom ho wɔ Dawid Kurow+ mu, na ne ba Hesekia+ bedii n’ade.\n2 Ahene 16


አሞጽ 5 NASV – Amos 5 AKCB | Biblica\nአሞጽ 5 NASV – Amos 5 AKCB\nAdwotwa Ne Adwensakra Ho Frɛ\n1Tie asɛm yi, mo Israelfo, saa adwotwa yi fa mo ho:\n2“Ɔbabun Israel ahwe ase\nwɔapo no wɔ nʼankasa asase so,\nna onni obi a ɔbɛma no so.”\n3Nea Otumfo Awurade se ni:\n“Kuropɔn a ɔde mmarima ahoɔdenfo apem ko ma Israel no,\nmu ɔha pɛ na wɔbɛka;\nKurow a ɔde ahoɔdenfo ɔha no,\nmu du pɛ na wɔbɛka.”\n4Nea Awurade ka kyerɛ Israelfo ni:\n“Monhwehwɛ me na munnya nkwa;\nna munntu kwan nkɔ Beer-Seba nso.\nAmpa ara Gilgal bɛkɔ nnommum mu\n6Monhwehwɛ Awurade na munnya nkwa,\nanyɛ saa a ɔbɛpra Yosef fi te sɛ ogya;\nna Bet-El rennya obi anum no.\n7Mo a moma atemmu yɛ nwen\nna mototo trenee ase.\n8Nea ɔbɔɔ nsoromma, Akokɔbeatan ne ne mma,\nnea ɔdan sum yɛ no adekyee\nna ɔma awia dan adesae.\nNea ɔboaboa po mu nsu ano\nna ohwie gu asase so,\n9Ɔsɛe abandennen ntɛm so\nna obubu kuropɔn a wɔabɔ ho ban nso,\n10motan nea ɔteɛteɛ wɔ asennii\nna mubu nea ɔka nokware animtiaa.\n11Mutiatia ohiani so\nna mohyɛ no gye aduan fi ne nkyɛn.\nEnti ɛwɔ mu sɛ mode abo a wɔatwa asisi afi akɛse de,\nɛwɔ mu sɛ moayɛ bobe nturo a ɛyɛ fɛ de\nnanso morennom mu nsa.\n12Na minim mo mmarato dodow\nne mo bɔne akɛse no.\nMohyɛ atreneefo so na mugye adanmude\nmubu ahiafo ntɛnkyew wɔ asennii.\n13Ɛno nti, onyansafo yɛ komm saa mmere yi mu,\nefisɛ ɛyɛ mmere bɔne.\nNa Asafo Awurade Nyankopɔn bɛka wo ho,\nsɛnea moka sɛ ɔyɛ no.\n15Munkyi bɔne, na monnɔ papa;\nMummu atɛntrenee wɔ asennii.\nEbia, Asafo Awurade Nyankopɔn\nbenya ahummɔbɔ ama\nYosef nkae no.\n16Enti nea Awurade, Asafo Awurade Nyankopɔn se ni:\n“Adwotwa bɛba mmorɔn nyinaa so\nna ɔyaw ne apinisi bɛba mmɔnten so.\nWɔbɛfrɛ akuafo ama wɔabesu\nna agyamfo abetwa adwo.\n17Wobetwa adwo wɔ bobeturo nyinaa mu,\nefisɛ mɛnantew mo mu,”\nAwurade Da No\nDɛn nti na mopɛ sɛ Awurade da no ba?\nSaa da no bɛyɛ sum, na ɛnyɛ hann.\n19Ɛbɛyɛ te sɛ onipa a oguan fi gyata anim\nna okohyia sisi,\nsɛnea owura ne fi\nde ne nsa to ɔfasu so,\n20Na Awurade da no bɛyɛ sum; ɛrenyɛ hann,\nɛbɛyɛ sum kabii a hann nsinsan biara nni mu.\n21“Mikyi na mepo mo nyamesom mu aponto;\n22Ɛwɔ mu sɛ mode ɔhyew afɔre ne aduan afɔre brɛ me de,\nMode asomdwoe afɔre brɛ me\n23Momfa mo nnwonto gyegyeegye no mfi me so!\n24Mmom, momma atɛntrenee nteɛ sɛ asubɔnten,\nna trenee nyɛ sɛ asuten a ɛrenyow da!\n25“Israelfo, ɛnyɛ me na mode afɔrebɔde ne ayɛyɛde brɛɛ me\n26Mode mo ho nyinaa ato Molok nyame,\n27Ɛno nti, metwa mo asu akɔ Damasko nohɔ,”\nsɛnea Awurade a ne din ne Asafo Onyankopɔn se ni.\nAKCB : Amos 5


2 Kronieken 14 HTB – 2 Berɛsosɛm 14 ASCB | Biblica\n2 Kronieken 14 HTB – 2 Berɛsosɛm 14 ASCB\n2 Berɛsosɛm 14:1-15\nAsa Ahennie Ahyɛaseɛ\n1Ɛberɛ a Abia wuiɛ no, wɔsiee no wɔ Dawid kurom. Ne babarima Asa na ɔdii nʼadeɛ sɛ ɔhene. Asomdwoeɛ baa asase no so mfeɛ edu, 2ɛfiri sɛ, Asa yɛɛ deɛ ɛfata na ɛyɛ wɔ Awurade, ne Onyankopɔn, ani so. 3Ɔtutuu abosonsomfoɔ afɔrebukyia ne wɔn abosonnan nyinaa guiɛ. Ɔdwirii wɔn afadum, twitwaa Asera afɔrebukyia nyinaa. 4Ɔhyɛɛ ɔmanfoɔ a wɔwɔ Yuda sɛ, wɔnhwehwɛ Awurade wɔn agyanom Onyankopɔn na wɔnni ne mmara ne nʼahyɛdeɛ nyinaa so. 5Asa sane bubuu abosonnan ne nnuhwam afɔrebukyia firii Yuda nkuro nyinaa mu. Ɛno enti, wɔnyaa asomdwoeɛ wɔ Asa ahennie mu. 6Saa asomdwoeɛ mfeɛ no mu no, ɔtumi siesiee banbɔ nkuropɔn a ɛwɔ Yudaman mu nyinaa. Obiara anyɛ nʼadwene sɛ ɔbɛko atia no saa ɛberɛ yi, ɛfiri sɛ, na Awurade rema no ahomegyeɛ wɔ nʼatamfoɔ nsam.\n7Asa ka kyerɛɛ Yudafoɔ sɛ, “Momma yɛnkyekyere nkuro, na yɛntwa afasuo mfa ho, mfa mmɔ ho ban. Yɛbɛyɛ abantenten, asisi apono, ayɛ nnadeban nso. Asase no yɛ yɛn dea, ɛfiri sɛ, yɛbisaa Awurade yɛn Onyankopɔn, na wama yɛn ahomegyeɛ wɔ yɛn atamfoɔ nsam.” Enti, wɔkɔɔ so yɛɛ saa nnwuma yi de baa awieeɛ.\n8Na ɔhene Asa wɔ akofoɔ ɔpehasa a wɔfiri Yuda abusuakuo mu a wɔwɔ akokyɛm ne mpea akɛseɛ. Afei, na ɔwɔ akofoɔ ɔpehanu aduɔwɔtwe a wɔfiri Benyamin abusua mu a wɔkurakura akokyɛm ne agyan nketewa. Na akofoɔ akokoɔdurufoɔ wɔ saa akodɔm mmienu yi mu.\n9Ɛberɛ bi, Etiopiani bi a wɔfrɛ no Serah de akodɔm ɔpepem baako ne nteaseɛnam ahasa, kɔto hyɛɛ Yuda so. Wɔkɔ kɔduruu Maresa kuropɔn mu. 10Asa nso boaa nʼakodɔm ano ne wɔn kɔkoo wɔ Sefata bɔnhwa mu a ɛbɛn Maresa.\n11Asa teaam, frɛɛ Awurade ne Onyankopɔn sɛ, “Ao Awurade, wo nko ara na wobɛtumi aboa deɛ ɔyɛ mmrɛ na watumi ako atia ɔhoɔdenfoɔ! Boa yɛn, Ao, Awurade, yɛn Onyankopɔn, ɛfiri sɛ, wo nko ara ne yɛn anidasoɔ. Wo din mu na yɛrehyia ɛdɔm kɛseɛ yi. Ao, Awurade, woyɛ yɛn Onyankopɔn, na mma ɛkwan mma nnipa teta nnsɔre ntia wo!”\n12Na Awurade dii Etiopiafoɔ no so nkonim wɔ Asa ne Yuda akodɔm no anim, na atamfoɔ no dwaneeɛ. 13Asa ne nʼakodɔm taa wɔn ara kɔsii Gerar, maa Etiopiafoɔ no bebree totɔeɛ a wɔantumi ammoa wɔn ho ano. Awurade ne nʼakodɔm dwerɛɛ wɔn, na Yuda akodɔm no nyaa afodeɛ bebree kɔeɛ. 14Ɛberɛ a wɔwɔ Gerar no, wɔto hyɛɛ nkuro a ɛwɔ beaeɛ hɔ nyinaa so, na Awurade ho huboa tɔɔ nnipa a wɔwɔ hɔ no so. Awieeɛ no, wɔnyaa afodeɛ bebree wɔ saa nkuro no so nso. 15Wɔsane to hyɛɛ mmoahwɛfoɔ atenaeɛ, kyekyeree nnwan ne nyoma, ansa na wɔresane akɔ Yerusalem.\nASCB : 2 Berɛsosɛm 14


ኢያሱ 17 NASV – Yosua 17 ASCB | Biblica\nኢያሱ 17 NASV – Yosua 17 ASCB\n1Wɔde asase no fa a ɛda atɔeɛ fam no maa Manase abusuakuo no fa a ɔyɛ Yosef babarima panin no asefoɔ. Na wɔde Gilead ne Basan a ɛda Yordan apueeɛ fam no ama Makir abusua no dada, ɛfiri sɛ, na ɔyɛ ɔkofoni kɛseɛ. (Na Makir yɛ Manase babarima panin ne Gilead agya.) 2Asase a ɛda Yordan atɔeɛ fam no, wɔde maa mmusua nkaeɛ a wɔwɔ Manase abusuakuo mu a wɔn ne: Abieser, Helek, Asriel, Sekem, Hefer ne Semida.\n3Nanso, Hefer babarima Selofehad a na ɔno nso yɛ Manase, Makir ne Gilead aseni no na ɔnni mmammarima. Mmom, na ɔwɔ mmammaa baanum. Na wɔn edin de Mahla, Noa, Hogla, Milka ne Tirsa. 4Saa mmaa yi baa ɔsɔfoɔ Eleasa ne Nun babarima Yosua ne Israel ntuanofoɔ no nkyɛn bɛkaa sɛ, “Awurade hyɛɛ Mose sɛ ɔmma yɛn ne mmarima a wɔwɔ yɛn abusuakuo mu no agyapadeɛ.”\nEnti, Yosua maa wɔne wɔn agyanom agyapadeɛ sɛdeɛ Awurade hyɛɛ no. 5Ɛno enti Manase agyapadeɛ bɛyɛɛ nsasetea edu a Gilead ne Basan a ɛdeda Asubɔnten Yordan agya no ka ho, 6ɛfiri sɛ, Manase asefoɔ a wɔyɛ mmaa no ne wɔn a wɔyɛ mmarima nyaa agyapadeɛ. (Wɔde Gilead asase no maa Manase asefoɔ a wɔyɛ mmarima nkaeɛ no).\n7Manase abusuakuo no ɛhyeɛ no firi Aser ɛhyeɛ ano kɔsi Mikmetat, a ɛwɔ Sekem apueeɛ fam. Afei, ɛhyeɛ no firi Mikmetat kɔ anafoɔ fam, kɔsi nnipa a wɔte bɛn Tapua asuo no ho no. 8(Asase a atwa Tapua ho ahyia no yɛ Manase dea, nanso, Tapua kuro no a ɛda Manase mantam no ɛhyeɛ so no yɛ Efraim abusuakuo no dea.) 9Manase ɛhyeɛ no firi Tapua asuo no, nenam Kana suka atifi kɔsi Ɛpo Kɛseɛ no. (Nkuro bebree a ɛwɔ Manase mantam mu no yɛ Efraim abusuakuo no dea.) 10Asase a ɛda suka no anafoɔ fam no yɛ Efraim dea, na deɛ ɛda atifi fam nso wɔ Manase, na Ɛpo kɛseɛ no yɛ Manase asase no ɛhyeɛ wɔ atɔeɛ fam. Aser asase no da Manase deɛ no atifi fam, na Isakar asase no nso da apueeɛ fam.\n11Wɔde saa nkuro a ɛwɔ Isakar ne Aser mantam mu no maa Manase: Bet-Sean, Yibleam, Dor (a ɛyɛ Nafɔt Dor), En-Dor, Taanak ne Megido ne wɔn nkuraaseɛ.\n12Nanso, Manase asefoɔ no antumi amfa saa nkuro yi. Wɔantumi antu Kanaanfoɔ a na wɔte hɔ no. 13Akyire yi, ɛberɛ a Israelfoɔ nyaa ahoɔden no, wɔhyɛɛ Kanaanfoɔ no ma wɔyɛɛ adwuma sɛ nkoa. Nanso, wɔampamo wɔn amfiri asase no so.\n14Yosef asefoɔ baa Yosua nkyɛn bɛbisaa no sɛ, “Adɛn enti na woama yɛn asaseta baako pɛ wɔ ɛberɛ a Awurade ama yɛn ase adɔre?”\n15Yosua buaa sɛ, “Sɛ Efraim bepɔ asase no sua ma mo dea, monkɔdɔ kwaeɛ a Perisifoɔ ne Refaimfoɔ te so no.”\n16Na wɔbuaa sɛ, “Bepɔ so asase no sua ma yɛn, na Kanaanfoɔ a wɔwɔ bepɔ no ase nsase a atwa Bet-Sean ne Yesreel bɔnhwa ho ahyia no wɔ nnadeɛ nteaseɛnam na wɔn ho yɛ den dodo ma yɛn.”\n17Na Yosua ka kyerɛɛ Efraim ne Manase mmusuakuo a wɔyɛ Yosef asefoɔ no sɛ, “Esiane sɛ mo dɔɔso na mo ho yɛ den enti, mobɛnya nsasetam no bi aka baako no ho. 18Wɔde kwaeɛ a ɛda bepɔ no so no bɛka mo ho. Monnɔ asase no sɛdeɛ mobɛtumi biara na montena hɔ. Ɛwom sɛ Kanaanfoɔ no ho yɛ den na wɔwɔ nnadeɛ nteaseɛnam, nanso mewɔ awerɛhyɛmu sɛ mobɛtumi apamo wɔn afiri bɔnhwa no mu.”\nASCB : Yosua 17


Dɛn ne Asubɔ?\nKENKAN WƆ Abbey Abui Acholi Afrikaans Aja Altai Alur American Sign Language Amharic Angolan Sign Language Arabic Argentinean Sign Language Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Betsimisaraka (Southern) Bicol Bislama Bolivian Sign Language Boulou Bété Cambodian Cebuano Changana (Zimbabwe) Chavacano Chichewa Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Cuban Sign Language Damara Dangme Danish Dayak Ngaju Douala Drehu Dusun Dutch Efik English Estonian Ewe Fante Fijian Finnish Finnish Sign Language Fon French Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko Indian Sign Language Indonesian Indonesian Sign Language Irish Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysian Sign Language Maltese Mam Mambwe-Lungu Mapudungun Marathi Mauritian Creole Mazahua Mbunda Mende Meru Mexican Sign Language Mizo Mongolian Moore Myanmar Myanmar Sign Language Navajo Ndau Ndebele Ndebele (Zimbabwe) Ndonga Nengone Nepali Nepali Sign Language Ngabere Ngangela Nias Nigerian Pidgin Norwegian Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Portuguese Sign Language Punjabi (Shahmukhi) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Rarotongan Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Runyankore Russian Rutoro Samoan Sangir Sango Sena Sepedi Sesotho (Lesotho) Sesotho (South Africa) Seychelles Creole Shona Sidama Silozi Sinhala Solomon Islands Pidgin Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thai Sign Language Tigrinya Tiv Tok Pisin Tongan Tshiluba Tshwa Tsonga Tswana Turkish Tuvaluan Twi Ukrainian Umbundu Urdu Urhobo Uruund Uzbek Vezo Vietnamese Wallisian Welsh Wichi Wolaita Yacouba Zande Zulu\n1. Sɛ woasua nhoma yi yiye a, dɛn na wubebisa wo ho?\nNHOMA yi a woresua no ama woahu Bible mu nokwasɛm bebree. Seesei woahu sɛ Onyankopɔn de daa nkwa ahyɛ nnipa bɔ, woabehu tebea a awufo wom, na woahu sɛ owusɔre wɔ hɔ. (Ɔsɛnkafo 9:5; Luka 23:43; Yohane 5:28, 29; Adiyisɛm 21:3, 4) Ebia woafi ase rekɔ Yehowa Adansefo nhyiam na woahu sɛ wɔn som no yɛ nokware. (Yohane 13:35) Yɛreka yi, ebia woabenya ɔdɔ ama Yehowa na woayɛ w’adwene sɛ wobɛsom no. Enti ebia worebisa wo ho sɛ, ‘Seesei dɛn na menyɛ na matumi asom Onyankopɔn?’\n2. Dɛn nti na na Etiopiani no pɛ sɛ ɔbɔ asu?\n2 Asɛm bi a ɛte saa na Etiopiani bi bisae. Bere a Yesu san kɔɔ soro no, ankyɛ biara na ne suani Filipo kɔkyerɛkyerɛ Etiopiani bi. Filipo ma ohui sɛ Yesu ne Mesia no. Nkyerɛkyerɛ no kaa ɔbarima no koma na ɛhɔ ara ɔkae sɛ: “Hwɛ! Nsu na ɛda hɔ yi; dɛn na esiw me asubɔ ho kwan?”—Asomafo Nnwuma 8:26-36.\n3. (a) Ahyɛde bɛn na Yesu de maa n’akyidifo? (b) Ɔkwan bɛn na ɛsɛ sɛ wɔfa so bɔ obi asu?\n3 Bible ma emu da hɔ fann sɛ, sɛ wopɛ sɛ wosom Yehowa a, ɛsɛ sɛ wobɔ asu. Yesu ka kyerɛɛ n’akyidifo sɛ: “Monkɔ nkɔyɛ aman nyinaa m’asuafo, mommɔ wɔn asu.” (Mateo 28:19) Afei Yesu ma wɔbɔɔ no asu de yɛɛ nhwɛso maa yɛn. Wɔamfa nsu ampetepete no so, na mmom wɔde no wuraa nsu mu. (Mateo 3:16) Ɛnnɛ nso Kristoni bi rebɔ asu a, ɛsɛ sɛ wɔde no hyɛ nsu mu koraa.\n4. Sɛ wobɔ asu a, ɛma nkurɔfo hu sɛ wopɛ sɛ woyɛ dɛn?\n4 Sɛ wobɔ asu a, ɛma nkurɔfo hu sɛ ampa wopɛ sɛ woyɛ Onyankopɔn adamfo na wosom no. (Dwom 40:7, 8) Enti ebia wubebisa sɛ: ‘Dɛn na ehia sɛ meyɛ na matumi abɔ asu?’\nWUHIA NIMDEƐ NE GYIDI\n5. (a) Dɛn na ɛsɛ sɛ wodi kan yɛ ansa na woabɔ asu? (b) Mfaso bɛn na ɛwɔ Kristofo nhyiam so?\n5 Ansa na wobɛbɔ asu no, ɛsɛ sɛ wuhu Yehowa ne Yesu yiye. Seesei mpo Bible a woresua no ama woafi ase rehu wɔn. (Kenkan Yohane 17:3.) Nanso wunwiee. Bible ka sɛ, ɛsɛ sɛ wunya Yehowa apɛde ho “nokware nimdeɛ” pii. (Kolosefo 1:9) Yehowa Adansefo nhyiam bɛboa wo ma woatumi afa Yehowa adamfo. Ɛno nti, ɛsɛ sɛ wokɔ Kristofo nhyiam daa.—Hebrifo 10:24, 25.\nAnsa na wobɛbɔ asu no, ɛsɛ sɛ wusua Bible\n6. Bible mu nneɛma bɛn na ɛsɛ sɛ wuhu ansa na woabɔ asu?\n6 Wei nkyerɛ sɛ Yehowa pɛ sɛ wuhu biribiara a ɛwɔ Bible mu ansa na woabɔ asu. Wanka sɛ ɛsɛ sɛ Etiopiani no hu biribiara ansa na wabɔ asu. (Asomafo Nnwuma 8:30, 31) Onyankopɔn deɛ, yɛrensua ne ho ade nwie da. (Ɔsɛnkafo 3:11) Nanso ansa na wobɛbɔ asu no, anyɛ yiye koraa no ehia sɛ wuhu Bible mu mfitiasesɛm na wode yɛ adwuma.—Hebrifo 5:12.\n7. Bible a woresua no aboa wo sɛn?\n7 Bible ka sɛ: “Gyidi nni hɔ a, obi ntumi nsɔ Onyankopɔn ani.” (Hebrifo 11:6) Enti ɛsɛ sɛ wunya gyidi ansa na woabɔ asu. Bible ma yehu sɛ bere a nnipa bi a wɔwɔ tete Korinto tee Yesu akyidifo nkyerɛkyerɛ no, wogye “dii ma wɔbɔɔ wɔn asu.” (Asomafo Nnwuma 18:8) Wo nso Bible a woresua yi aboa wo ma woanya Onyankopɔn bɔhyɛ ne Yesu afɔrebɔ no mu gyidi; woahu sɛ ɛno na egye yɛn fi bɔne ne owu mu.—Yosua 23:14; Asomafo Nnwuma 4:12; 2 Timoteo 3:16, 17.\nNEA WORESUA FI BIBLE MU NO, KA BI KYERƐ NKURƆFO\n8. Dɛn na ɛbɛka wo ma woaka nea woresua no bi akyerɛ nkurɔfo?\n8 Bere a woresua Bible na wode reyɛ adwuma wɔ w’abrabɔ mu nyinaa na wo gyidi nso reyɛ den. Ɛba saa a, ɛnyɛ obi na ɔbɛka akyerɛ wo sɛ nea woresua no, ka bi kyerɛ nkurɔfo. (Yeremia 20:9; 2 Korintofo 4:13) Nanso hena na ɛsɛ sɛ woka bi kyerɛ no?\nGyidi a woanya no, ɛsɛ sɛ ɛka wo ma woka nea woasua no bi kyerɛ nkurɔfo\n9, 10. (a) Henanom na wubetumi aka nea woresua no bi akyerɛ wɔn? (b) Sɛ wopɛ sɛ wo ne asafo no bom kɔ asɛnka a, dɛn na ɛsɛ sɛ woyɛ?\n9 Ebia wopɛ sɛ woka bi kyerɛ w’abusuafo, wo nnamfo, wɔn a wɔte bɛn wo ne w’adwumamfo. Sɛ wutumi yɛ saa a, eye paa. Nanso ɛyɛ a nya wɔn ho abotare na wo ne wɔn nkasa bɔkɔɔ. Bere rekɔ so no, wubetumi ne asafo no abom ayɛ asɛnka adwuma no. Nanso ka ho asɛm kyerɛ nea ɔne wo sua Bible no. Ma onhu sɛ wo nso wopɛ sɛ wokɔ asɛnka no bi. Sɛ ohu sɛ wode nea woresua wɔ Bible mu no rebɔ wo bra, na hwee nsi wo kwan sɛ wohyɛ asɛnka ase a, ɔbɛka ama asafo mu mpanyimfo mmienu ne mo abehyia abɔ ho nkɔmmɔ.\n10 Sɛ mpanyimfo no ne mo hyia a, dɛn na wɔne mo bɛka ho asɛm? Mpanyimfo no ne wo bɛbɔ nkɔmmɔ ahwɛ sɛ wote Bible mfitiasesɛm ase, worebɔ wo bra sɛnea Bible kyerɛ, na w’ani abere sɛ wobɛyɛ Yehowa Danseni. Nsuro sɛ wo ne mpanyimfo no bɛbɔ nkɔmmɔ, efisɛ wɔn na wɔhwɛ asafo no so, na woka ho. (Asomafo Nnwuma 20:28; 1 Petro 5:2, 3) Sɛ mpanyimfo no ne mo hyia na wuhu sɛ wubetumi ne asafo no abom ayɛ asɛnka adwuma no a, wɔbɛka akyerɛ wo.\n11. Adɛn nti na ehia sɛ woyɛ nsakrae ansa na wo ne asafo no abom akɔ asɛnka?\n11 Ebia mpanyimfo no bɛka sɛ ehia sɛ woyɛ nsakrae ahorow bi ansa na wo ne asafo no akɔ asɛnka. Adɛn nti na nsakrae a ɛte saa ho hia? Yehowa na wasoma yɛn sɛ yɛnka ne ho asɛm nkyerɛ nkurɔfo, enti ɛsɛ sɛ yɛbɔ yɛn bra ma ɛhyɛ no anuonyam.—1 Korintofo 6:9, 10; Galatifo 5:19-21.\nSAKRA W’ADWENE, NA DAN WO HO\n12. Adɛn nti na ehia sɛ onipa biara yɛ nsakrae?\n12 Biribi foforo wɔ hɔ a ɛsɛ sɛ woyɛ ansa na woabɔ asu. Ɔsomafo Petro kae sɛ: “Monsakra mo adwene, na monnan mo ho mma wɔmpopa mo bɔne.” (Asomafo Nnwuma 3:19) Bible ka sɛ yɛnsakra yɛn adwene a, dɛn na ɛkyerɛ? Nea ɛkyerɛ ne sɛ yebenu yɛn ho anaa yebedi yaw wɔ bɔne a yɛayɛ ho. Enti sɛ wubu brabɔne a, ɛsɛ sɛ wosakra w’adwene. Sɛ wote nka sɛ woyɛ nipa pa mpo a, ehia sɛ wosakra w’adwene, efisɛ bɔne wɔ yɛn nyinaa ho, na ɛsɛ sɛ yɛsrɛ Onyankopɔn na ɔde kyɛ yɛn.—Romafo 3:23; 5:1.\n13. Bible ka sɛ “monnan mo ho” a, dɛn na ɛkyerɛ?\n13 Sɛ obi nu ne ho wɔ ne bɔne ho a, na asa? Dabi. Sɛnea Petro kae no, ehia nso sɛ ‘ɔdan ne ho.’ Wei kyerɛ sɛ ɛsɛ sɛ ogyae suban bɔne biara a kan na ɔwom, na ɔyɛ nea ɛteɛ. Yɛmfa no sɛ worekɔ baabi a wunnim hɔ. Worekɔ ara na wuhui sɛ woayera. Dɛn na wobɛyɛ? Akyinnye biara nni ho sɛ wobegyina na woadan wo ho akɔfa ɔkwampa no so. Bible a woresua no nso saa ara na ɛte. Ebia woahu nneɛma bi a ɛnkɔ yiye wɔ w’abrabɔ mu a ehia sɛ wosesa. Ntenatena ho; ‘dan wo ho’ anaa yɛ nsakrae a ɛfata sɛ woyɛ biara, na fa trenee kwan so.\nHYIRA WO HO SO MA ONYANKOPƆN\nWoahyɛ Yehowa bɔ sɛ wobɛsom no anaa?\n14. Wopɛ sɛ wuhyira wo ho so ma Onyankopɔn a, wobɛyɛ no sɛn?\n14 Ade baako nso a ehia sɛ woyɛ ansa na woabɔ asu ne sɛ wubehyira wo ho so ama Yehowa. Wopɛ sɛ wuhyira wo ho so ma Yehowa a, ɛsɛ sɛ wobɔ mpae hyɛ no bɔ sɛ ɔno nko ara na wobɛsom no, na wobɛma n’apɛde ahia wo akyɛn biribiara.—Deuteronomium 6:15.\n15, 16. Dɛn na ɛbɛma woahyira wo ho so ama Onyankopɔn?\n15 Sɛ wohyɛ Yehowa bɔ sɛ wobɛsom ɔno nko ara a, ɛte sɛ nea ɔbarima ahyɛ ɔbea bɔ sɛ ɔne no bɛtena afebɔɔ. Sɛ ɔbarima bi hyia ɔbea a n’ani gye ne ho na ohu no yiye a, ɔdɔ no mu yɛ den, na ɔyɛ n’adwene sɛ ɔbɛware no. Aware wɔ hɔ yi, yɛnkɔ nsan, nanso ɔbarima no nsuro sɛ ɔbɛware ɔbea no, efisɛ ɔdɔ no.\n16 Bere a woresua Yehowa ho ade nyinaa na ɔdɔ a wowɔ ma no no reyɛ kɛse, na ɛbɛma w’ani agye ho sɛ wobɛyɛ ne somfo. Ɛno bɛma woabɔ no mpae ahyɛ no bɔ sɛ wobɛsom no. Bible ka sɛ obiara a ɔpɛ sɛ odi Yesu akyi no, ɛsɛ sɛ ‘ɔpa ne ho akyi.’ (Marko 8:34) Ɛno kyerɛ sɛn? Nea ɛkyerɛ ne sɛ wubetie Yehowa asen obiara. Ɛsɛ sɛ woma Yehowa apɛde hia wo sen biribiara.—Kenkan 1 Petro 4:2.\nNSURO SƐ ANHWƐ A NA WODE AKƆSO KWAN MU\n17. Adɛn nti na ebinom twentwɛn so sɛ wobehyira wɔn ho so ama Yehowa?\n17 Ebinom twentwɛn so sɛ wobehyira wɔn ho so asom Yehowa, efisɛ wosuro sɛ anhwɛ a na wɔde akɔso kwan mu. Wɔmpɛ sɛ ɛkɔyɛ sɛ wɔadaadaa Yehowa. Ebinom nso te nka sɛ, bere a wonhyiraa wɔn ho so mmaa Yehowa no deɛ, asodi biara nna wɔn so.\n18. Sɛ wusuro sɛ wubedi Yehowa huammɔ a, dɛn na ɛbɛboa wo?\n18 Sɛ wodɔ Yehowa a, worensuro sɛ anhwɛ a wobedi no huammɔ. Ɔdɔ a wodɔ no nti wobɛyere wo ho adi wo bɔhyɛ so. (Ɔsɛnkafo 5:4; Kolosefo 1:10) Ɛremma w’adwenem da sɛ Yehowa apɛde a wobɛyɛ no boro w’ahoɔden so. Ɔsomafo Yohane kyerɛw sɛ: “Eyi ne nea Onyankopɔn dɔ kyerɛ, sɛ yebedi n’ahyɛde so; na n’ahyɛde nyɛ den.”—1 Yohane 5:3.\n19. Adɛn nti na ɛnsɛ sɛ wusuro sɛ wubehyira wo ho so ama Yehowa?\n19 Ɛnyɛ nnipa a bɔne nni wɔn ho na Yehowa repɛ ama wɔahyira wɔn ho so ama no. Ɔremma yɛnyɛ biribi a yɛn ahoɔden ntumi. (Dwom 103:14) Ɔbɛboa wo ma woayɛ nea ɛteɛ. (Yesaia 41:10) Enti fa wo koma nyinaa to Yehowa so, na “ɔbɛma w’akwan ateɛ.”—Mmebusɛm 3:5, 6.\nMPAEMUKA A ƐKƆ NKWAGYE MU\n20. Wuhyira wo ho so ma Yehowa a, dɛn bio na aka?\n20 Wote nka sɛ bere aso sɛ wuhyira wo ho so ma Yehowa anaa? Wuhyira wo ho so ma no a, na aka adeɛ baako a ɛsɛ sɛ woyɛ. Ɛno ne sɛ wobɛbɔ asu.\n21, 22. Wobɛyɛ dɛn ‘apae mu aka’ ama obiara ahu wo gyidi?\n21 Ma mpanyimfo ntam nkitahodifo no aso nte sɛ woahyira wo ho so ama Yehowa na wopɛ sɛ wobɔ asu. Obetu mpanyimfo ma wɔne wo abesusuw Bible mfitiasesɛm ho. Sɛ wohu sɛ wofata a, wɔbɛka akyerɛ wo sɛ wubetumi abɔ asu wɔ Yehowa Adansefo nhyiam a ɛreba ase. Wɔbɛma ɔkasa wɔ nhyiam no ase de akyerɛkyerɛ nneɛma mu ma woahu nea asubɔ kyerɛ. Sɛ ɔkasa no rekɔ awiei a, ɔkasafo no bebisa asubɔfo no nsɛm mmienu. Sɛ woka asubɔfo no ho, na woyi saa nsɛm no ano a, ɛkyerɛ sɛ ‘woapae mu aka’ ama obiara ahu wo gyidi.—Romafo 10:10.\n22 Afei deɛ, wubetumi abɔ asu. Wɔde wo bɛhyɛ nsu mu koraa, na woabɛyɛ Yehowa Danseni.\nNEA ASUBƆ KYERƐ\n23. Sɛ wɔbɔ obi asu wɔ “Agya ne Ɔba ne honhom kronkron din mu” a, dɛn na ɛkyerɛ?\n23 Yesu kyerɛe sɛ wɔbɛbɔ n’asuafo asu “Agya ne Ɔba ne honhom kronkron din mu.” (Kenkan Mateo 28:19.) Dɛn na saa asɛm no kyerɛ? Ɛkyerɛ sɛ wugye Yehowa tumidi tom. Dwuma a Yesu di wɔ Onyankopɔn nhyehyɛe mu no nso, wugye tom. Afei wugye tom sɛ Onyankopɔn de ne honhom kronkron na edi n’apɛde ho dwuma.—Dwom 83:18; Mateo 28:18; Galatifo 5:22, 23; 2 Petro 1:21.\nSɛ wobɔ asu a, ɛma obiara hu sɛ wopɛ sɛ woyɛ Onyankopɔn apɛde\n24, 25. (a) Yɛbɔ obi asu a, dɛn na ɛkyerɛ? (b) Dɛn na yɛbɛka ho asɛm wɔ ti a etwa to no mu?\n24 Sɛ wobɔ asu a, ɛyɛ ade kɛse paa, efisɛ wɔde wo wura nsu mu a, ɛkyerɛ sɛ wo kan abrabɔ no, woakum no anaa woagyae. Sɛ wupue fi nsu no mu nso a, ɛkyerɛ sɛ woafi abrabɔ foforo ase, na worebɛyɛ Onyankopɔn apɛde. Efi saa bere no, Yehowa na wobɛsom no. Kae sɛ woanhyira wo ho so amma nnipa, ɔsom anaa adwuma bi. Woahyira wo ho so ama Yehowa.\n25 Wuhyira wo ho so a, ɛbɛma woatumi afa Onyankopɔn adamfo yiye. (Dwom 25:14) Nanso wobɔ asu a, ɛno nkyerɛ sɛ woanya nkwagye awie. Ɔsomafo Paulo kyerɛw sɛ: “Monkɔ so mfa osuro ne ahopopo nyɛ mo ankasa nkwagye ho adwuma.” (Filipifo 2:12) Asubɔ yɛ anammɔn a edi kan koraa a yetu. Ɛnde dɛn na wobɛyɛ na woakɔ so ne Yehowa anantew? Adesua a etwa to wɔ nhoma yi mu no bebua saa asɛmmisa no.\nNOKWASƐM 1: ADƐN NTI NA ƐSƐ SƐ MEBƆ ASU?\n“Hwɛ! Nsu na ɛda hɔ yi; dɛn na esiw me asubɔ ho kwan?”—Asomafo Nnwuma 8:36\nDɛn nti na ɛsɛ sɛ mebɔ asu? Ɔkwan bɛn na ɛsɛ sɛ mefa so bɔ asu?\nWobɔ asu a, ɛkyerɛ sɛ woagyae wo kan abrabɔ afi foforo ase, na worebɛyɛ Onyankopɔn apɛde.\nWopɛ sɛ wosom Yehowa a, ɛsɛ sɛ wobɔ asu.\nWobɔ asu a, nkurɔfo hu sɛ wopɛ sɛ wosom Yehowa.\nWɔrebɔ wo asu a, ɛsɛ sɛ wɔde wo hyɛ nsu mu koraa te sɛ Yesu deɛ no.\nNOKWASƐM 2: YEHOWA NHWEHWƐ NEA ƐBORO WO SO\n“Eyi ne nea Onyankopɔn dɔ kyerɛ, sɛ yebedi n’ahyɛde so; na n’ahyɛde nyɛ den.”—1 Yohane 5:3\nAdɛn nti na ɛnsɛ sɛ wusuro sɛ wubehyira wo ho so?\nDwom 103:14; Yesaia 41:10\nYehowa nhwɛ sɛ yɛbɛyɛ pɛ ansa na yɛahyira yɛn ho so. Ɔbɛboa wo ma woayɛ nea ɛteɛ.\nWodɔ Yehowa a, wunsuro sɛ wubedi no huammɔ.\nNOKWASƐM 3: NEA ƐBƐMA WOAFATA AMA ASUBƆ\nDɛn na ehia sɛ woyɛ na woatumi ahyira wo ho so ama Yehowa?\nSUA ONYANKOPƆN ASƐM Ɛsɛ sɛ wuhu Yehowa ne Yesu. Bere a woresua wɔn ho ade nyinaa na ɔdɔ a wowɔ ma wɔn no reyɛ kɛse.\nMA WO GYIDI NYƐ DEN\nNya Onyankopɔn bɔhyɛ ne Yesu afɔrebɔ no mu gyidi; hu sɛ ɛno na egye yɛn fi bɔne ne owu mu.\nAsomafo Nnwuma 3:19\nNea ɛkyerɛ ne sɛ wubenu wo ho anaa wubedi yaw wɔ bɔne a woayɛ ho.\nDAN WO HO\nWei kyerɛ sɛ ɛsɛ sɛ wugyae suban bɔne biara a kan na wowom, na woyɛ nea ɛteɛ.\nHYIRA WO HO SO\nYɛka sɛ woahyira wo ho so ama Yehowa a, ɛkyerɛ sɛ woabɔ mpae ahyɛ no bɔ sɛ ɔno nko ara na wobɛsom no, na wobɛma n’apɛde ahia wo akyɛn biribiara.\nWoayɛ Wo Ho Foforo?


14 “Mommma mo koma nntu.+ Munnya Onyankopɔn mu gyidi,+ munnya me nso me mu gyidi.+ 2 Tenabea pii wɔ m’Agya fie.+ Sɛ ɛnte saa a, anka maka akyerɛ mo, efisɛ merekɔ akosiesie baabi+ ama mo. 3 Afei sɛ mekɔ kosiesie baabi ma mo a, mɛba bio+ na magye mo aba me nkyɛn,+ na baabi a mewɔ no, mo nso moaba hɔ.+ 4 Na baabi a merekɔ no, munim kwan no.” 5 Toma+ ka kyerɛɛ no sɛ: “Awurade, yennim baabi a worekɔ.+ Ɛbɛyɛ dɛn na yɛahu kwan no?” 6 Yesu ka kyerɛɛ no sɛ: “Mene ɔkwan+ no ne nokware+ no ne nkwa.+ Obiara mma Agya no nkyɛn gye sɛ ɔnam me so.+ 7 Sɛ munim me a, ɛnde na munim m’Agya nso; efi seesei rekɔ no munim no na moahu no.”+ 8 Filipo ka kyerɛɛ no sɛ: “Awurade, kyerɛ yɛn Agya no, na ɛno ara dɔɔso ma yɛn.” 9 Yesu ka kyerɛɛ no sɛ: “Bere tenten a me ne mo atena yi nyinaa wunnya nhuu me, Filipo? Nea wahu me no ahu Agya+ no nso. Adɛn nti na woka sɛ, ‘Kyerɛ yɛn Agya no’?+ 10 Wunnye nni sɛ mewɔ Agya no mu na Agya no nso wɔ me mu?+ Nsɛm a meka kyerɛ mo no, memmɔ me tirim na meka; na mmom Agya a ɔwɔ me mu no na ɔreyɛ ne nnwuma.+ 11 Munnye me nni sɛ mewɔ Agya no mu na Agya no nso wɔ me mu; sɛ ɛnte saa nso a, monhwɛ nnwuma no ho nnye nni.+ 12 Nokware, nokware, mise mo sɛ, nea onya me mu gyidi no, ɔno nso bɛyɛ nnwuma a meyɛ no bi; na ɔbɛyɛ nnwuma akɛse asen+ eyinom, efisɛ merekɔ Agya no nkyɛn.+ 13 Afei nso biribiara a mubebisa me din mu no, mɛyɛ, na ama wɔahyɛ Agya no anuonyam Ɔba no mu.+ 14 Sɛ mubisa biribiara me din mu a, mɛyɛ. 15 “Sɛ modɔ me a, mubedi m’ahyɛde so;+ 16 na mɛsrɛ Agya no na wama mo ɔboafo foforo a ɔne mo bɛtena daa,+ 17 nokware no honhom+ a wiase ntumi nnye,+ efisɛ wiase no nhu no, na ennim no nso. Mo de, munim no, efisɛ ɛwɔ mo nkyɛn, na ɛte mo mu.+ 18 Merennyaw mo nnyanka.+ Mereba mo nkyɛn. 19 Aka bere tiaa bi na wiase nhu me bio,+ na mo de, mubehu me,+ efisɛ mete ase na mo nso mobɛtena ase.+ 20 Saa da no mubehu sɛ mewɔ m’Agya mu na mowɔ me mu na me nso mewɔ mo mu.+ 21 Nea ɔwɔ m’ahyɛde na odi so no, ɔno na ɔdɔ me.+ Na nea ɔdɔ me no m’Agya bɛdɔ no, na me nso mɛdɔ no na mayi me ho akyerɛ no pefee.” 22 Yuda+ (ɛnyɛ Iskariot) ka kyerɛɛ no sɛ: “Awurade, dɛn na asi a enti wopɛ sɛ wuyi wo ho adi kyerɛ yɛn pefee, na ɛnyɛ wiase no?”+ 23 Yesu bua see no sɛ: “Sɛ obi dɔ me a, obedi m’asɛm so,+ na m’Agya bɛdɔ no, na yɛbɛba ne nkyɛn de hɔ abɛyɛ yɛn tenabea.+ 24 Nea ɔnnɔ me no, me nsɛm nso onni so; na asɛm a mote no nyɛ me dea, na mmom ɛyɛ Agya a ɔsomaa me no dea.+ 25 “Maka eyinom akyerɛ mo bere a mewɔ mo nkyɛn yi. 26 Nanso ɔboafo no, honhom kronkron no, a Agya no bɛsoma no me din mu no, ɔno na ɔbɛkyerɛ mo biribiara akaakae mo nea maka akyerɛ mo nyinaa.+ 27 Mede asomdwoe gyaw mo, mede m’asomdwoe+ ma mo. Ɛnyɛ sɛnea wiase de ma no na mede ma. Mommma mo koma nntu na mommma ɛmmmɔ hu. 28 Motee sɛ meka kyerɛɛ mo sɛ, merekɔ na mɛsan aba mo nkyɛn. Sɛ modɔ me a, mo ani begye sɛ merekɔ Agya no nkyɛn, efisɛ Agya no yɛ kɛse sen+ me. 29 Enti afei madi kan aka akyerɛ mo ansa na aba,+ na sɛ ɛba a, moagye adi. 30 Me ne mo renkasa pii bio, efisɛ wiase sodifo+ no reba. Na onni tumi wɔ me so,+ 31 nanso nea ɛbɛyɛ na wiase ahu sɛ medɔ Agya no, sɛnea Agya no ahyɛ+ me sɛ menyɛ no, saa ara na mereyɛ. Monsɔre, momma yemfi ha nkɔ.


Mbrɛ Ibesiesie Woho Ama Jehovah Adasefo Nhyiamu Ahorow No\nSɛ enye Jehovah Adasefo no mu kor rusũa Bible no a, obotum aba dɛ, aber biara no idzi kan sũa nsɛm a wobosusũ ho no ansaana wo kyerɛkyerɛnyi no aba. Ɔbɛyɛ papa dɛ ebɛyɛ dɛmara so ansaana aakɔ asafo nhyiamu, na eenya mfaso pii. Sɛ yebenya dɛm mfaso no a, gyedɛ yɛyɛ nhyɛhyɛɛ pa sũa adze.\nPaw mber nye bea a ibosũa adze. Ebɛn aber na ibotum dze w’adwen esi biribi do yie paa? Ana ɔyɛ anapaatu, ansaana ebɛhyɛ w’edwuma ase wɔ da no mu? Anaa ewimber, aber a wo mba adeda ekyir no? Sɛ mpo irunntum mmfa mber tsentsen nnsũa adze a, yi mber bi si hɔ a edze bosũa adze, na bɔ mbɔdzen dɛ eremma biribiara mmbɔbɔ mu. Hwehwɛ beebi a hɔ yɛ dzinn, na yi biribiara a obotum atwetwẽ w’adwen akwa dze nam wo redio, TV nye fon a ibodum no no do. Mpaa a ebɔbɔ dze ahyɛ adzesũa no ase no bɔboa wo ma eeyi da no mu dadwen efi wo do na edze w’adwen eesi Nyankopɔn Asɛm no do.—Philippifo 4:6, 7.\nHyehyɛ mbuae ahorow no nsew, na siesie woho dɛ edze woho bɛhyɛ adzesũa no mu. Dzi kan hu adzesũa no enyiwa do. Dwen asɛntsir no ho, susũ mbrɛ asɛntsir kakraba biara fa asɛntsir no ho, na susũ mfonyin ahorow nye nsɛmbisa a wɔdze yɛ ntsĩmu a ɔfa nsɛntsitsir a ɔwɔ adzesũa no mu no ho. Afei, kenkan nkyekyɛmu biara na hwehwɛ nkyekyɛmu biara n’asɛmbisa ho mbuae. Hwehwɛ na kenkan kyerɛwnsɛm a wɔatwẽ adwen esi do wɔ adzesũa no mu no, na susũ mbrɛ ɔfa adzesũa no ho. (Ndwuma 17:11) Sɛ ihu asɛmbisa biara ho mbuae a, twa nkasafua anaa nsɛmfua kakraabi a ɔwɔ nkyekyɛmu no mu a ɔbɛma akaa mbuae no ase, anaa fa biribi hyɛ no nsew. Afei, wɔ nhyiamu no ase no, ibotum ama wo nsa do na edze woara wo nsɛm ama mbuae tsiabaa bi.\nSɛ epɛnsapɛnsa nsɛm ahorow a wosusũ ho wɔ nhyiamu ahorow no ase dapɛn biara no mu a, ibenya nsɛm afofor dze akã wo Bible mu nyimdzee ‘adzekorabea’ no ho.—Matthew 13:51, 52.\nEbɛn nhyehyɛɛ pa na ibotum ayɛ dze esiesie woho ama nhyiamu ahorow no?\nEbɛyɛ dɛn esiesie woho ama mbuae wɔ nhyiamu ahorow no ase?\nDzi dɛm akwankyerɛ ahorow a yɛakã ho asɛm yi ekyir na siesie woho ma Watchtower Adzesũa anaa Asafo Bible Adzesũa. Ma wo Bible kyerɛkyerɛnyi no mboa wo na siesie wo mbuae a ebɛma wɔ nhyiamu a odzi hɔ no ase.\nƆkwan Bɛn Do Na Jehovah Adasefo Yɛ Hɔn Nhyiamu Ahorow?\nHwɛ ɔkwan a yɛfa do som.\nYɛbɛyɛ Dɛn Esiesie Hɛnho Yie Ama Christianfo Nhyiamu Ahorow No?


Anigyede A Ɛfata A Ɛma Akomatɔyam\nƆwɛn-Aban—Nea Adesua Nsɛm Wom | March 1, 2006\nKENKAN WƆ Albanian American Sign Language Arabic Armenian (West) Bicol Bulgarian Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Ga Georgian German Greek Greenlandic Haitian Creole Hiligaynon Hungarian Igbo Indonesian Italian Japanese Kirghiz Korean Latvian Lithuanian Macedonian Malagasy Malayalam Maya Mizo Moore Myanmar Norwegian Oromo Ossetian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Tswana Turkish Twi Ukrainian Urdu Vietnamese\n“Sɛ moredidi oo, morenom oo, biribi foforo biara a moreyɛ no, monyɛ ne nyinaa mfa nhyɛ Nyankopɔn anuonyam.”—1 KORINTOFO 10:31.\n1, 2. Dɛn nti na yebetumi abu nneɛma a yɛde gye yɛn ani sɛ “Onyankopɔn akyɛde,” nanso kɔkɔbɔ a emu da hɔ bɛn na Bible de ma?\nNEA yɛn mu biara pɛ ne sɛ ɔbɛyɛ nneɛma a ɛma n’ani gye. Yehowa, yɛn anigye Nyankopɔn no pɛ sɛ yɛn ani gye wɔ asetram, na wama yɛn nneɛma pii a yebetumi de ayɛ saa. (1 Timoteo 1:11; 6:17) Ɔhene Salomo nyansafo no kyerɛwee sɛ: “Mahu sɛ adepa nni hɔ . . . gye sɛ wɔma wɔn ani gye . . . nanso sɛ onipa biara didi nom hu adepa ne brɛ nyinaa mu a, Onyankopɔn akyɛde ne no.”—Ɔsɛnkafo 3:12, 13.\n2 Sɛ obi hwɛ adwuma pa a wayɛ a, ɛma n’ani gye. Ne titiriw no, sɛ ɔne n’abusuafo anaa ne nnamfo nya fekubɔ pa a, ɛma onya akomatɔyam ankasa. Yebetumi abu anigye a ɛte saa sɛ ɛyɛ “Onyankopɔn akyɛde” ma afata. Nokwarem no, akyɛde pii a Ɔbɔadeɛ no de ama yɛn no nkyerɛ sɛ yebetumi de agye yɛn ani sɛnea yɛpɛ biara. Bible kasa tia asabow, adidi ntraso, ne ɔbrasɛe, na ɛbɔ kɔkɔ sɛ wɔn a wɔyɛ saa nneɛma no “rennya Onyankopɔn ahenni.”—1 Korintofo 6:9, 10; Mmebusɛm 23:20, 21; 1 Petro 4:1-4.\n3. Dɛn na ɛbɛboa yɛn ma yɛakɔ so awɛn wɔ honhom fam na yɛama Yehowa da kɛse a ɛreba no atra yɛn adwenem?\n3 Wɔ nna edi akyiri a emu yɛ den yi mu no, ɛyɛ den ma Kristofo sen bere biara a atwam sɛ wɔbɛbɔ wɔn bra nyansam wɔ wiase a aporɔw yi mu a wonsuasua emu abrabɔ bɔne no. (Yohane 17:15, 16) Sɛnea wɔka siei no, nnipa a wɔwɔ hɔ nnɛ abɛyɛ “wɔn a wɔdɔ anigyede sen Nyankopɔn” araa ma ‘wonhu’ adanse a ɛkyerɛ sɛ “ahohiahia kɛse” no abɛn pɛɛ. (2 Timoteo 3:4, 5; Mateo 24:21, 37-39) Yesu bɔɔ n’akyidifo kɔkɔ sɛ: “Monhwɛ mo ho so yiye na adidi mmoroso ne asanom ntraso ne asetra mu dadwen anhyɛ mo koma so da, na da no ammɛto mo mpofirim te sɛ afiri.” (Luka 21:34, 35) Sɛ́ Onyankopɔn asomfo no, yɛasi yɛn bo sɛ yebetie Yesu kɔkɔbɔ no. Yɛn de yɛnyɛ yɛn ade te sɛ wiase bɔne yi mu nnipa, mmom no, yɛbɔ mmɔden sɛ yɛbɛkɔ so awɛn wɔ honhom fam na yɛama Yehowa da kɛse no akɔ so atra yɛn adwenem.—Sefania 3:8; Luka 21:36.\n4. (a) Dɛn nti na ɛyɛ den sɛ yebenya nneɛma a ɛfata de agye yɛn ani? (b) Afotu bɛn na ɛwɔ Efesofo 5:15, 16 a yɛpɛ sɛ yɛde yɛ adwuma?\n4 Esiane sɛ Ɔbonsam ama wiase no abrabɔ bɔne ayɛ akɔnnɔ na abu so nti, ɛnyɛ mmerɛw sɛ yɛbɛtwe yɛn ho afi ho. Nea ɛyɛ den ma yɛn paa ne bere a yɛrepaw nea yɛpɛ sɛ yɛde gye yɛn ani no. Nneɛma a wiase no ayɛ mu dodow no ara kanyan “honam akɔnnɔ.” (1 Petro 2:11) Anigyede a ɛmfata abu so wɔ mmɔnten so, nanso ebetumi afa nhoma, TV, intanɛt, ne video so aba yɛn fie mu nso. Esiane eyi nti, Onyankopɔn Asɛm tu Kristofo fo nyansam sɛ: “Monhwɛ yiye paa na sɛnea monantew no anyɛ sɛ wɔn a wonnim nyansa na mmom sɛ anyansafo, na montɔ bere a mubenya biara, efisɛ nna no yɛ nna bɔne.” (Efesofo 5:15, 16) Sɛ yedi saa afotu yi akyi pɛpɛɛpɛ nkutoo a, ɛnna yɛbɛhwɛ ahu sɛ yɛremma anigyede a ɛmfata ntwetwe yɛn, ennye yɛn bere, na ɛremma yɛne Yehowa ntam abusuabɔ mpo nsɛe, na amfa yɛn ankɔ owu mu!—Yakobo 1:14, 15.\n5. Dɛn na ɛma yɛn ho dwo yɛn sen biara?\n5 Esiane sɛ Kristofo yɛ adwumaden bere nyinaa nti, ntease wom sɛ ɛtɔ mmere bi a wɔbɛte nka sɛ ɛsɛ sɛ wɔyɛ nneɛma bi de gye wɔn ani. Nokwarem no, Ɔsɛnkafo 3:4 ka sɛ “ɔserew wɔ ne bere” na “asaw wɔ ne bere.” Enti sɛ obi gye n’ani a, Bible nka sɛ ɔresɛe ne bere. Nanso, ɛsɛ sɛ yɛn ani a yebegye no ma yenya akomatɔyam, na ɛnsɛ sɛ ɛsɛe yɛne Onyankopɔn ntam abusuabɔ, anaa yɛma etwitware yɛn som adwuma mu. Kristofo a wɔn ho akokwaw fi osuahu mu nim sɛ papa a wɔbɛyɛ afoforo na ɛma wonya anigye kɛse. Wɔde Yehowa apɛde a wɔbɛyɛ di kan wɔ wɔn asetram biribiara mu, na ɛma ‘wɔn kra ho dwo no’ ankasa bere a wɔfa Yesu kɔndua a ɛyɛ mmerɛw no to wɔn ho so no.—Mateo 11:29, 30; Asomafo Nnwuma 20:35.\nAnigyede a Ɛfata a Yɛbɛpaw\n6, 7. Dɛn na ebetumi aboa wo ma woahu sɛ anigyede bi yɛ nea ɛfata anaasɛ ɛmfata?\n6 Yɛbɛyɛ dɛn atumi ahu sɛ anigyede bi yɛ nea ɛfata ma Kristoni? Awofo de ɛho akwankyerɛ ma wɔn mma, na sɛ ɛho behia a, asafo mu mpanyimfo nso boa. Nanso, nokwarem no, ɛho nhia sɛ yɛtra hɔ ma afoforo ka kyerɛ yɛn sɛ nhoma, sini, agoru, asaw, anaa nnwom pɔtee bi yɛ nea ɛmfata. Paulo kae sɛ esiane sɛ ‘wɔn a wɔn ho akokwaw no de wɔn adwene tumi di dwuma nti, wɔatete no ma etumi hu papa ne bɔne mu nsonsonoe.’ (Hebrifo 5:14; 1 Korintofo 14:20) Bible ma yɛn akwankyerɛ. Sɛ wutie w’ahonim a wode Onyankopɔn Asɛm atete no no a, ɛbɛboa wo.—1 Timoteo 1:19.\n7 Yesu kae sɛ “dua biara aba na wɔde hu dua ko.” (Mateo 12:33) Ɛsɛ sɛ yɛtwe yɛn ho fi anigyede biara a ɛmfata a ɛma obi ani gye basabasayɛ, ɔbrasɛe, anaa ahonhonsɛmdi ho no ho. Saa ara na sɛ anigyede kõ no de yɛn nkwa anaa yɛn akwahosan to asiane mu, na ɛde sikasɛm mu ahokyere anaa abasamtu ba yɛn so, anaasɛ ɛto afoforo hintidua a, ɛno nso yɛ nea ɛmfata. Ɔsomafo Paulo bɔɔ yɛn kɔkɔ sɛ sɛ yepira yɛn nua bi ahonim a na yɛreyɛ bɔne. Paulo kyerɛwee sɛ: “Sɛ moyɛ mo nuanom no bɔne saa pira wɔn ahonim a ɛyɛ mmerɛw no a, na moreyɛ Kristo bɔne. Enti sɛ aduan to me nua hintidua a, merenni nam bio da, na manto me nua hintidua.”—1 Korintofo 8:12, 13.\n8. Asiane ahorow bɛn na ɛwɔ kɔmputa so agodie mu ne video ahorow so?\n8 Video ne kɔmputa so agoru ahyɛ sotɔɔ ahorow mu ma. Ebia ebi wɔ hɔ a ɛnyɛ bɔne sɛ wode begye w’ani, nanso wɔde nneɛma a Bible kasa tia pii na ɛreba anigyede a ɛtete saa mu. Akyinnye biara nni ho sɛ sɛ wodi nnipa dɛm na wokum wɔn anaa wobu brabɔne wɔ agodie a ɛtete saa mu a, yentumi nka sɛ ɛyɛ anigyede a ɛfata! Yehowa tan wɔn a “wɔdɔ basabasayɛ.” (Dwom 11:5, NW; Mmebusɛm 3:31; Kolosefo 3:5, 6) Enti sɛ woredi kɔmputa so agoru bi na ɛma wobɛyɛ oniberefo anaa w’ani so yɛ krakra, ɛma w’adwenem yɛ wo basaa, anaa wosɛe bere a anka wode bɛyɛ ade a mfaso wɔ so a, ɛnde hu sɛnea ebetumi asɛe wo ne Onyankopɔn ntam abusuabɔ no, na twe wo ho fi ho ntɛm ara.—Mateo 18:8, 9.\nSɛnea Yebegye Yɛn Ani Wɔ Akwan a Ɛfata So\n9, 10. Dɛn na wɔn a wosusuw nneɛma ho kɔ akyiri betumi ayɛ de agye wɔn ani?\n9 Ɛtɔ da bi a, Kristofo bisa sɛ: “Dɛn ne anigyede a ɛfata? Nneɛma a wiase no ayɛ a wɔde gye wɔn ani no mu dodow no ara ne Bible nhyia.” Nya awerɛhyem sɛ wubetumi anya anigyede a ɛma akomatɔyam, nanso egye mmɔdenbɔ. Ɛsɛ sɛ yedi kan susuw anigyede no ho na yɛyɛ ho nhyehyɛe, awofo titiriw na ɛsɛ sɛ wɔyɛ saa. Nnipa pii nya anigye wɔ abusua no ne asafo no mu. Bere a yɛato yɛn bo ase redidi na yɛrebɔ nneɛma a ɛkɔɔ so wɔ da no mu anaa Bible mu asɛm bi ho nkɔmmɔ no, ɛma yɛn ani gye na ɛhyɛ yɛn den. Yebetumi ayɛ nhyehyɛe akɔtra baabi te sɛ mpoano adidi agye yɛn ani, adi agoru a ɛfata, anaa yɛatu kwan akɔhwehwɛ mmeae bi a ɛyɛ fɛ. Anigyede a ɛfata saa betumi ama yɛn ho asɛpɛw yɛn na yɛanya akomatɔyam.\n10 Asafo mu panyin bi ne ne yere a wɔatete mma baasa ka sɛ: “Efi yɛn mma no mmofraase pɛɛ na yɛne wɔn boom paw baabi a yɛbɛkɔ akogye yɛn ani. Ɛtɔ mmere bi a na yɛma mmofra no mu biara frɛ n’adamfo pa bi bɛka yɛn ho, na ɛno maa yɛn ahomegye bere no yɛɛ anigye paa. Yɛammu yɛn ani angu nneɛma titiriw bi a yɛn mma no yɛe wɔ wɔn asetram no so. Bere ne bere mu no, na yɛto nsa frɛ abusua bi ne yɛn nnamfo a wɔwɔ asafo no mu ba yɛn fie. Ná yɛnoa aduan kɔ abɔnten kodidi wɔ hɔ di agoru. Ná yɛtra kar mu kokyinkyin nantenantew mmepɔw mu, na na yɛde saa bere no sua Yehowa adebɔ ho ade.”\n11, 12. (a) Dɛn na wubetumi ayɛ na ama wode afoforo aka nhyehyɛe a woyɛ de gye w’ani ho? (b) Apontow ahorow bɛn na nnipa pii werɛ ntaa mfi?\n11 Sɛ́ ankorankoro anaa mmusua no, so mubetumi ato nsa afrɛ afoforo aka mo ho bere a moreyɛ nhyehyɛe akogye mo ani no? Ebia okunafo bi, osigyani bi, anaa abusua bi a ɔwofo no nni ɔhokafo behia nkuranhyɛ. (Luka 14:12-14) Wubetumi nso de nnipa kakra a wɔbaa asafo no mu nkyɛe aka ho, nanso ɛsɛ sɛ wohwɛ yiye na ebinom fekubɔ annya afoforo so nkɛntɛnso bɔne. (2 Timoteo 2:20, 21) Sɛ ɛyɛ den ma wɔn a wɔayɛ mmerɛw honam mu no sɛ wobepue akɔ abɔnten a, ebia wubetumi ayɛ aduan de akɔ wɔn fie ne wɔn abom adidi.—Hebrifo 13:1, 2.\n12 Nnipa pii werɛ ntaa mfi apontow a wɔkɔɔ ase a wɔn a wohyiae no de nnuan kakra kekaa wɔn ano, tiee sɛnea ɛyɛe a afoforo bɛyɛɛ Kristofo, na wohuu nea aboa wɔn ma wɔakɔ so adi Nyankopɔn nokware no. Wobetumi afa Bible mu nsɛm bi ma wɔn a wɔwɔ hɔ nyinaa abɔ ho nkɔmmɔ a mmofra mpo ka ho. Wobetumi de nkɔmmɔbɔ a mfaso wɔ so a ɛtete saa no ahyɛ wɔn ho wɔn ho nkuran a ɛmma obiara nyɛ basaa anaa ɔrente nka sɛ ontumi nka bi.\n13. Nhwɛso bɛn na Yesu ne Paulo yɛe wɔ sɛnea wɔda ahɔhoyɛ adi ne sɛnea afoforo to nsa frɛ yɛn a yɛbɛkɔ ho?\n13 Yesu yɛɛ sɛnea wɔda ahɔhoyɛ adi ho nhwɛso pa, sɛ na afoforo to nsa frɛ no nso a, na ɔde anigye kɔ. Ná ɔde mmere a ɛtete saa no boa afoforo ma wɔte Onyankopɔn asɛm ase bere nyinaa. (Luka 5:27-39; 10:42; 19:1-10; 24:28-32) N’asuafo a wodi kan no suasuaa ne nhwɛso no. (Asomafo Nnwuma 2:46, 47) Ɔsomafo Paulo kyerɛwee sɛ: “Me ho pere me sɛ mehu mo, na mama mo honhom mu akyɛde bi sɛnea ɛbɛyɛ a mo ase betim; anaa me ne mo nyinaa, obiara anya nkuranhyɛ afi ne yɔnko hɔ denam ne yɔnko gyidi so, me ne mo nyinaa de.” (Romafo 1:11, 12) Saa ara na sɛ yehyiam sɛ yɛregye yɛn ani a, ɛsɛ sɛ yɛn nso yɛhyehyɛ yɛn ho yɛn ho nkuran.—Romafo 12:13; 15:1, 2.\nNneɛma Bi a Ɛsɛ sɛ Yɛkae na Yɛyɛ Ahwɛyiye Wɔ Ho\n14. Dɛn nti na ɛnyɛ papa sɛ yɛbɛtow pon akɛse?\n14 Ɛnyɛ papa sɛ yɛbɛtow apon akɛse, efisɛ apontow a ɛtete saa so hwɛ taa yɛ den. Mmusua kakra betumi abom afi adi akogye wɔn ani anaa wobetumi adi agoru a wɔmfa nsi akan, nanso ɛnsɛ sɛ wɔde hyɛ bere a wɔde yɛ ɔsom adwuma no. Sɛ asafo mu mpanyimfo, asafo mu asomfo, ne afoforo a wɔn ho akokwaw no bi kɔ apontow bi ase a, wonya wɔn a wɔwɔ ase no so nkɛntɛnso pa, na wɔn a wɔwɔ apontow no ase no tumi nya akomatɔyam paa.\n15. Dɛn nti na sɛ woretow pon a ɛsɛ sɛ woyɛ nhyehyɛe hwɛ so yiye?\n15 Ɛnsɛ sɛ wɔn a wɔtow pon no bu wɔn ani gu sɛnea wɔbɛhwɛ so yiye no so. Ɛwom sɛ w’ani gye ho sɛ wobɛda ahɔhoyɛ adi de, nanso sɛ wuhu sɛ esiane sɛ wubuu w’ani guu nneɛma so nti, biribi too obi a ɔbaa ase no hintidua wɔ wo fie a, so ɛrenhaw wo? Susuw nnyinasosɛm a ɛwɔ Deuteronomium 22:8 no ho hwɛ. Ná ɛsɛ sɛ Israelni a osi ɔdan foforo a atifi yɛ tratraa a na wogye ahɔho ani wɔ hɔ no gye hɔ ban. Adɛn ntia? Sɛnea ɛbɛyɛ a ‘obi mfi hɔ nhwe ase mfa mogya ho asodi mma ne dan no so.’ Saa ara na sɛ wo nso woretow pon a, ɛsɛ sɛ wototo nneɛma yiye sɛnea ɛbɛyɛ a ahɔho a wɔbɛba ase no rempira anaa wɔne Onyankopɔn ntam abusuabɔ nso nsɛe, nanso hwɛ sɛ worenhyɛ wɔn so.\n16. Sɛ woretow pon na sɛ wode mmosa bɛba ase a, ahwɛyiye bɛn na ɛsɛ sɛ woyɛ?\n16 Sɛ woretow pon na sɛ wode mmosa bɛba ase a, ɛsɛ sɛ woyɛ ahwɛyiye paa. Sɛ Kristofo pii tow pon na sɛ wonim sɛ wɔn ankasa betumi ahwɛ mmosa a wɔde bɛma wɔn ahɔho anaa nea wɔbɛnom so nkutoo a, ɛnna wɔde bi ba ase. Ɛnsɛ sɛ wɔn a wɔtow pon no ma biribiara a ebetumi ato afoforo hintidua anaa ɛbɛma obi anom nsa atra so kɔ so wɔ hɔ. (Efesofo 5:18, 19) Ebia biribi nti ahɔho no bi bɛyɛ wɔn adwene sɛ wɔrennom mmosa biara. Wɔ aman pii so no, wɔahyɛ mmara sɛ ɛsɛ sɛ obi di mfe bi ansa na wanom nsa, na sɛ ɛte sɛ nea Aban no mmara a ɛte saa mu yɛ den dodo mpo a, ɛsɛ sɛ Kristofo di so.—Romafo 13:5.\n17. (a) Sɛ nea ɔretow pon no bɛbɔ nnwom wɔ n’apontow no ase a, dɛn nti na ɛho hia sɛ ɔyɛ nyiyim paa wɔ nnwom no mu? (b) Asaw a ɛmfata bɛn na ɛnsɛ sɛ wɔsaw wɔ apontow bi ase?\n17 Ɛsɛ sɛ nea ɔretow pon no hwɛ hu sɛ, nnwom a wɔbɛbɔ, asaw, anaa anigyede foforo biara a ɛbɛkɔ so wɔ hɔ no fata Kristofo abrabɔ. Ɛsono nnwom a obiara pɛ, na nnwom ahorow pii nso na ɛwɔ hɔ. Nanso, nnwom a ɛwɔ hɔ nnɛ no mu dodow no ara hyɛ atuatew, ɔbrasɛe, ne basabasayɛ ho nkuran. Enti ɛho hia sɛ yɛyɛ nyiyim wɔ nnwom no mu. Sɛ nnwom da fam brɛoo a, ɛno nkyerɛ sɛ ɛyɛ nea ɛfata, na ɛnsɛ sɛ ɛyɛ nnwom a ɛkanyan nkate bɔne na ano yɛ den tra so nso. Hwɛ yiye na woamfa nnwom a wɔbɛpaw abɔ wɔ apontow no ase no anhyɛ obi a onhu nea enti a ɛmfata sɛ ɔbɔ nnwom denneennen nsa. Akyinnye biara nni ho sɛ asaw a ɛmfata a wɔn a wɔsaw no bu atopã na wɔhyɛ da wosowosow wɔn nufu no mfata Kristoni.—1 Timoteo 2:8-10.\n18. Awofo bɛyɛ dɛn atumi abɔ wɔn mma ho ban wɔ apontow a wɔkɔ ase ho?\n18 Ɛsɛ sɛ Kristofo a wɔyɛ awofo hwehwɛ mu hu nhyehyɛe a wɔayɛ ama apontow biara a wɔn mma bɛkɔ ase bi no, na mpɛn pii no ɛyɛ papa sɛ wɔne wɔn mma no bɛkɔ. Nanso, awerɛhosɛm ne sɛ awofo bi ama wɔn mma akɔ apontow ahorow bi a na ɔpanyin biara nhwɛ so ase ma wɔadaadaa wɔn a wɔkɔɔ ase no mu binom ma wɔde wɔn ho ahyɛ ɔbrasɛe anaa nneyɛe afoforo a ɛmfata mu. (Efesofo 6:1-4) Sɛ mmabun a wɔreyɛ adi mfe aduonu da no adi sɛ wɔwɔ suban pa mpo a, ɛho da so ara hia sɛ wɔboa wɔn ma ‘woguan mmerantebere mu akɔnnɔ.’—2 Timoteo 2:22.\n19. Dɛn ade paa na ebetumi aboa yɛn ma yɛde yɛn adwene asi ade a ɛsɛ sɛ ‘yɛhwehwɛ no kan’ no so?\n19 Anigyede a ɛfata a ɛma akomatɔyam betumi ama asetra ayɛ anigye. Yehowa mfa anigyede a ɛte saa nkame yɛn, nanso sɛ yɛbɛka paa a, yenim sɛ anigyede a ɛtete saa no mmoa yɛn mma yɛnhyehyɛ honhom fam ademude biara wɔ soro. (Mateo 6:19-21) Yesu boaa n’asuafo no ma wɔtee ase sɛ “ahenni no ne [Onyankopɔn] trenee” a wobedi ‘kan ahwehwɛ’ no ne ade a ɛho hia wɔ asetram, na ɛnyɛ aduandi anaa nsanom anaa ntadehyɛ a ɛno ne “nneɛma a amanaman no di akyi denneennen” no.—Mateo 6:31-34.\n20. Nneɛma pa a Ɔdemafo Kɛse no de ma bɛn na Yehowa asomfo a wodi no nokware no betumi ahwɛ kwan?\n20 Yiw, sɛ ‘yɛredidi oo, yɛrenom oo, biribi foforo biara a yɛreyɛ no,’ yebetumi ayɛ ne ‘nyinaa de ahyɛ Nyankopɔn anuonyam,’ na yɛada Ɔdemafo Kɛse a wama yɛn nneɛma pa sɛ yɛmfa nnye yɛn ani sɛnea ɛsɛ no ase. (1 Korintofo 10:31) Wɔ Yehowa Paradise a abɛn pɛɛ no mu no, yebenya n’ayamye so mfaso daa, na yɛne wɔn a wɔyɛ ade a Yehowa pɛ no anya fekubɔ a ɛfata.—Dwom 145:16; Yesaia 25:6; 2 Korintofo 7:1.\n• Dɛn nti na ɛyɛ den ma Kristofo nnɛ sɛ wobenya nneɛma a ɛfata de agye wɔn ani?\n• Anigyede a ama Kristofo mmusua anya akomatɔyam no bi ne dɛn?\n• Nneɛma bɛn na ɛsɛ sɛ yɛkae na yɛyɛ ahwɛyiye wɔ ho bere a yɛregye yɛn ani wɔ ɔkwan a ɛfata so no?\nPaw anigyede a ɛma akomatɔyam\nAnigyede bɛn na Kristofo twe wɔn ho fi ho?\nShare Share Anigyede A Ɛfata A Ɛma Akomatɔyam\nw06 3/1 kr. 17-21\nHenanom na Wɔde Kristo Nkyerɛkyerɛ Yɛ Adwuma Nnɛ?\nHenanom Ne Nokware Kristofo?\nEster Nhoma no Mu Nsɛntitiriw\nNea Ɛteɛ A Yebehu Na Yɛayɛ\n“Momma Mo Ani Nna Hɔ Yiye”\n“Ka Bi Ka Ho Kyerɛ Yɛn!”\nMmeae A Wɔbɛyɛ 2006/2007 “Yɛn Nkwagye Abɛn!” Ɔmantam Nhyiam\nW’ani Begye Nsrahwɛ Ho?\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM March 1, 2006\nShare Share ƆWƐN-ABAN—NEA ADESUA NSƐM WOM March 1, 2006\nƆWƐN-ABAN—NEA ADESUA NSƐM WOM March 1, 2006


Nnwom 91 NA-TWI - Mateo 91 MTDS | Biblica América Latina\nNnwom 91 NA-TWI - Mateo 91 MTDS\nOnyankopɔn, yɛn hwɛfo\n1Obiara a wobɛkɔ Awurade nkyɛn sɛ wo guankɔbea, obiara a ɔbɛhyɛ Otumfoɔ no banbɔ ase no 2 tumi ka kyerɛ no se, “Woyɛ me hwɛfo ne me guankɔbea. Woyɛ me Nyankopɔn na mewɔ wo mu ahotoso.” 3 Ɔbɛkora wo afi bɔne a ahintaw nyinaa ne ɔyarewu nyinaa ho. 4 Ɔde ne ntaban bɛkɛta wo so; ne hwɛ mu, hwee renyɛ wo. Ne nokware bɛbɔ wo ho ban. 5 Ɛnsɛ sɛ wusuro anadwo mu amanehunu anaa awia mu ɔtaa 6 anaa ɔyaredɔm a ɛba anadwo anaa amumɔyɛde a ɛsɛe ade awia ketee.\n7 Apem totɔ wo nkyɛn na ɔpedu totɔ wo nifa a, wo de, ɛrenka wo. 8 W’ani nko na wode bɛhwɛ na wahu nnebɔneyɛfo asotwe. 9 Woayɛ Awurade wo hwɛfo, ɔsorosoroni no wo guankɔbea 10 enti asiane biara mma wo so, na basabasayɛ biara remmɛn w’atenae. 11 Onyankopɔn bɛma n’abɔfo abɛwɛn wo na baabiara a wobɛkɔ no, wɔabɔ wo ho ban. 12 Wobesuso wo mu wɔ soro sɛnea wo nan renhintiw, mpira. 13 Wubetiatia agyata ne awɔ, agyata a wɔn ho yɛ hu ne awɔ a wɔn ano bɔre yɛ den so.\n14 Onyankopɔn se, “Megye wɔn a wɔdɔ me no nkwa, na mabɔ wɔn a wonim me sɛ Awurade no ho ban. 15 Sɛ wɔfrɛ me a, megye wɔn so; sɛ ɔhaw to wɔn a, mɛka wɔn ho. Megye wɔn na mahyɛ wɔn anuonyam. 16 Mɛma wɔn nkwa nna aware. Megye wɔn nkwa.”\nNA-TWI : Nnwom 91


Blog - Page 8 of 109 - Ama Kambon\nAkwadaa no huri\nƐberɛ a yɛkɔɔ Chale wɔte afahyɛ\nƐberɛ a yɛkɔɔ Chale wɔte afahyɛ Da fɛfɛɛfɛ bi na yɛwɔ chale wɔte afahyɛ bi. Na obiara teateaam na nkwadaa na ɛwɔ nneɛma bebree a na wɔde di agorɔ. Nsuo a na ɛwɔ kotokuo mu ne nneɛma nneɛma na na ɛwɔ hɔ. Hmmmm!!! Kankye. Ɛsɛ w’ani na ɛmma ɔkakyerɛ. Sɛ obi huieɛ a anka n’ani […]\nAta resua adeɛ\nAta resua adeɛ Dɛn na Ata tumi yɛ? Ɔtumi kenkan na ɔtumi twerɔ. Adɛn nti na ehia sɛ wubesua ade kan? Ɛfiri sɛ ɛwɔ sɛ mmɔfra sua adeɛ. Adɛn nti na ehia sɛ wubesua akyerɛw? Ɛfiri sɛ ɛwɔ sɛ nnipa afoforɔ sua adeɛ. Adɛn nti na ehia sɛ wubesua akenkan? Ɛfiri sɛ sɛ yɛto Anansesɛm […]\nAdu mpɛ sɛ ɔkɔda\nAdu mpɛ sɛ ɔkɔda Goru ase kyerɛ sɛ di agoru. Mpa ase kyerɛ adeɛ a yɛda so anadwo. Gyae ase kyerɛ sɛ me gyae agorɔ. Twitwiw yɛ adeɛ a yɛbɛ yɛ ɛberɛ a yɛn se yɛ fi Dɛn na ɛhyɛɛ Adu ɛna abufuw? Na Adu ntie n’asɛm. Dɛn nti na akyiri no Adu yɛɛ nea […]\nKookoo yɛ dua pa\nKookoo yɛ dua pa Memenda anɔpa bi yɛsiim sɛ yɛrekɔ afuom. Ankyɛ na yɛduruu Ɔpanin Yankra kokoo ase. Na kookoo no aso dɔsɔɔ. Afei na ebi abere gonn. Na wɔgu so redɔ kookoo no ase. Enti na aseɛ yɛ fitaa. Ɔpanin Yankra ne ne mma nim adɔ yie. Na wɔtete fifire. Afei na wɔde anigyeɛ […]\nAdidie ne ɔnom nkwaadɔm\nTikwankoraa Ɛse Apatan Ammdua nnompe Batire Basa dompe Mfempade Batwe nnompe Nsateaa nnompe Bakɔn nnompe Sisi dompe Serɛ dompe Kotodwe Kotodwe mmuasoɔ Ɛnan dompe Nantin dompe Nanpɔso dompe Nansoaa nnompe ______________________________________________________________________________ Adidie ne ɔnom nkwaadɔm Tɛkrɛma ase Ntasuo akwaa Tɛkrɛma Menewa Dwɛɛdwɛɛwa Berɛboɔ Afuro Bɔwomaa kotokuo Tan Nsono forom Akitegya Nsono abeam Nsono ketewa Nsono […]\nNsrabɔ Dabi yɛ kɔ bɔɔ nsra na nsoromma hyerɛn fɛ fɛ fɛ na yɛ sɔ ɔgya na yɛ yɛɛ aduane. Afe nso na anɔpa bi na awɔ wɔhɔ paa. Enti na yɛwɔ mframa dan a yɛ kɔm. Nso na yɛ kɔɔ mu. Afe nso yɛ twitwaa ɛserɛ nso na ɛserɛ bebree na ɛwɔ hɔ. Afe […]\nƆhene no Da bi, na ɔhene bi wɔ hɔ. Na yɛfrɛ no Gyifa. Ne din no ase kyerɛ sɛ ɛfa. Na ɔwɔ yerenom bebree. Wɔn nyinaa woo mmarima gye sɛ ne yere baako a yɛfrɛ no Tekyi. Tekyi nkoara na ɔwoo ɔbaa. Yerenom a aka no see wɔpɛ sɛ wɔkum ɔbaa no. Enti da bi, […]\nÌyá àti Dàpọ̀\nOhun tí ìyá ní kí Dàpọ̀ ṣe tí ó fi ń bú ìyá rẹ̀ ni pé kí ó fọṣọ. Tọ́lá àti Kúnlé kọrin fún Dàpọ̀ nítorí pé ó hùwà tí kò dára. Ohun tí yóò ṣẹlẹ̀ sí ẹni bá rí ìyá rẹ̀ fín ni pé yóò tòṣì.


Onyankopɔn Nhwɛ Nnipa Anim | Bɛn Onyankopɔn\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Lithuanian Luo Malagasy Norwegian Nzema Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tigrinya Tsonga Tswana Turkish Twi Ukrainian Vietnamese Wayuunaiki Xhosa Yoruba Zulu\nNnipa mu nyiyim; obi de bi adi wo da? Abusua a wufi mu anaa biribi foforo nti, obi ahwɛ wo ho abu wo animtiaa de biribi akame wo pɛn? Sɛ ɛte saa a, kae sɛ ɛnyɛ wo nko ara na ebi ato wo. Anigyesɛm ne sɛ, animtiaabu a abu so wɔ asase so no, Onyankopɔn remma abɔfo a wɔwɔ soro no kwan mma wɔnyɛ saa da. Kristoni ɔsomafo Petro de ahotoso kae sɛ “Onyankopɔn nhwɛ nnipa anim.”—Kenkan Asomafo Nnwuma 10:34, 35.\nBaabi a Petro kaa asɛm no, na obiara nhwɛ kwan sɛ ɛhɔ na ɔbɛka no; ɔkaa asɛm no wɔ Amanaman muni bi a ne din de Kornelio fie. Ná Petro yɛ Yudani, na ne bere so no, na Yudafo bu Amanaman mufo sɛ wɔn ho ntew, enti wɔmfata sɛ wɔne wɔn bɛbom ayɛ biribiara. Sɛ saa a, ɛnde Petro kɔyɛɛ dɛn wɔ Kornelio fie? Nea ɛwom ara ne sɛ Yehowa Nyankopɔn na ɔsomaa no kɔɔ hɔ. Petro nyaa anisoadehu bi, na Onyankopɔn ka kyerɛɛ no sɛ: “Mfrɛ nneɛma a Onyankopɔn atew ho sɛ ɛho agu fĩ.” Ná Kornelio nso anya anisoadehu bi ama ɔbɔfo aka akyerɛ no sɛ ɔnsoma nkɔfrɛ Petro, nanso Petro de, na onnim nea ɛrekɔ so. (Asomafo Nnwuma 10:1-15) Bere a Petro hui sɛ Yehowa nsa wom no, wantumi anka n’ano antom.\nPetro kae sɛ: “Nokwasɛm ni, mahu sɛ Onyankopɔn nhwɛ nnipa anim.” (Asomafo Nnwuma 10:34) Hela asɛmfua a wɔkyerɛɛ ase Onyankopɔn “nhwɛ nnipa anim” no, ɔbenfo bi kaa ho asɛm sɛ: “Ayɛ sɛ ɔtemmufo bi a ɔredi obi asɛm na ɔnhwɛ nea asi no ho mmu no atɛn, na mmom ɔhwɛ onipa no anim hwɛ sɛ ɔpɛ n’asɛm anaa ɔmpɛ n’asɛm, na ɛno na ogyina so bua asɛm no.” Onyankopɔn de, sɛ obi yɛ kɔkɔɔ oo, ɔyɛ tuntum oo, sɛ ofi he oo, ofi he oo, sɛ ɔte sɛn oo, ɔte sɛn oo, ɔnhwɛ obiara anim.\nMmom no, Yehowa hwɛ yɛn komam. (1 Samuel 16:7; Mmebusɛm 21:2) Petro toaa so sɛ: “Ɔman biara mu no, onipa a osuro no na ɔyɛ adetrenee no, ogye no tom.” (Asomafo Nnwuma 10:35) Yɛka sɛ obi suro Onyankopɔn a, ɛkyerɛ sɛ onipa no bu Onyankopɔn, odi no ni, ogye no di na ɔnyɛ biribiara a ɛbɛhaw no. Sɛ obi pɛ sɛ ɔyɛ adetrenee a, gye sɛ oyi ne komam yɛ ade a ɛteɛ Onyankopɔn ani so. Obi a osuro Yehowa wɔ ne komam ma enti ɔyɛ adetrenee no, saa nipa no na Yehowa ani gye ne ho.—Deuteronomium 10:12, 13.\nSɛ Yehowa fi soro hwɛ asase so a, ohu adesamma nyinaa sɛ abusua biako\nSɛ obi ayɛ nyiyim atia wo anaa wabu wo atɛnkan pɛn a, ɛnde ma asɛm a Petro ka faa Onyankopɔn ho no nkyekye wo werɛ. Yehowa retwe nnipa a wofi aman nyinaa mu ama wɔaba nokware som mu. (Yohane 6:44; Asomafo Nnwuma 17:26, 27) Otie n’asomfo mpaebɔ na odi ho dwuma; ɔnhwɛ abusua a wofi mu, ɔman a wofi mu anaa wɔn sika. (1 Ahene 8:41-43) Yebetumi anya ahotoso sɛ, sɛ Yehowa fi soro hwɛ asase so a, ohu adesamma nyinaa sɛ abusua biako. Onyankopɔn a ɔnhwɛ nnipa anim no, wo koma nka wo sɛ sua ne ho ade pii anaa?\nJune Bible akenkan\nYohane 17-21–Asomafo Nnwuma 1-10


3 “Hwɛ, meresoma me bɔfo+ adi m’anim abesiesie kwan mu.+ Na Awurade+ nokwafo a morehwehwɛ no ne apam+ bɔfo+ a mo ani agyina no+ no bɛba N’asɔrefie hɔ+ mpofirim. Hwɛ, ɔbɛba,” asafo Yehowa na waka.+ 2 “Na da a ɔbɛba no, hena na obetumi atintim,+ na sɛ oyi ne ho adi a, hena na obetumi agyina?+ Ɔbɛba te sɛ ɔnanfo+ gya ne ntamasifo+ samina.+ 3 Na ɔbɛtena ase sɛ nea ɔnan dwetɛ+ yi mu fĩ, na obeyi Lewifo mu fĩ.+ Ɔbɛtew wɔn ho te sɛ sika kɔkɔɔ+ ne dwetɛ na wɔafata ama Yehowa sɛ nnipa a wɔde ayɛyɛde+ ba wɔ trenee mu. 4 Afei Yehowa ani bɛsɔ Yuda ne Yerusalem ayɛyɛde+ te sɛ tete nna no, mfe a atwam no.+ 5 “Na mɛba mo nkyɛn abebu atɛn,+ na mede ahopere bedi adanse+ atia asumanfo,+ ne awaresɛefo,+ ne wɔn a wɔka ntanhunu,+ ne wɔn a wɔbɔ apaafo apoo,+ ne wɔn a wosisi akunafo+ ne nnyanka+ na wodi ahɔho+ amim, na wonsuro me no,”+ asafo Yehowa na waka. 6 “Mene Yehowa; mensakrae.+ Mone Yakob mma; monsae.+ 7 Efi mo agyanom bere so na moman fii m’ahyɛde ho, na moanni so.+ Monsan mmra me nkyɛn, na me nso mɛsan aba mo nkyɛn,”+ asafo Yehowa asɛm ni. Na mubisa sɛ: “Ɔkwan bɛn so na yɛnsan mmra?” 8 “Ɔdesani betumi asisi Onyankopɔn anaa? Nanso musisi me.” Na mubisa sɛ: “Dɛn mu na yɛasisi wo?” “Ntotoso du du ne afɔrebɔde mu. 9 Nnome na mode dome+ me, na asisi na musisi me, ɔman mũ no nyinaa. 10 Momfa ntotoso du du+ no nyinaa mmra adekoradan mu na aduan ampa me fie.+ Na momfa eyi nsɔ me nhwɛ+ sɛ meremmue ɔsoro mfɛnsere+ mma mo na merenhwie nhyira ngu mo so mma emmu mo so anaa.”+ Asafo Yehowa anom asɛm ni. 11 “Na mɛka ɔsɛefo* no anim ama mo,+ na ɔrensɛe mo asase so aba, na aba rempa mo afuw mu bobe so,”+ asafo Yehowa na waka. 12 “Na aman nyinaa bebu mo anigyefo,+ efisɛ mobɛyɛ anigye asase,”+ asafo Yehowa na waka. 13 Yehowa se: “Moakasa atia me yayaayaw.”+ Na moka sɛ: “Dɛn na yɛaka atia wo?”+ 14 “Moka sɛ, ‘Onyankopɔn som yɛ adehunu.+ Na mfaso bɛn na ɛwɔ so sɛ yedii n’ahyɛde so na asafo Yehowa nti yɛnam hɔ bosabosaa yi?+ 15 Mprempren yebu ahantanfo anigyefo.+ Na wɔama abɔnefo so agyina hɔ.+ Afei wɔsɔ Onyankopɔn hwɛ, nanso wonya wɔn ti didi mu.’”+ 16 Saa bere no wɔn a wosuro Yehowa+ no ne wɔn ho kasae, obiara ne ne yɔnko, na Yehowa yɛɛ aso tiei.+ Na wɔkyerɛw nkae nhoma bi wɔ n’anim+ maa wɔn a wosuro Yehowa na wodwen ne din ho no.+ 17 Asafo Yehowa asɛm ni: “Wɔbɛyɛ m’ankasa me de,+ na saa da no, mɛyɛ wɔn m’agyapade titiriw.+ Na me yam bɛhyehye me ama wɔn, sɛnea obi yam hyehye no ma ne ba a ɔsom no no.+ 18 Afei mubehu nsonsonoe a ɛda ɔtreneeni ne ɔbɔnefo ntam,+ ne nea ɔsom Onyankopɔn ne nea ɔnsom no no ntam.”+\n^ Ɛkyerɛ mmoa a wɔsɛe mfude.


Beresosɛm Nhoma a Edi Kan 10:1-14\nSaul ne ne mma wu ho asɛm (1-14)\n10 Ná Filistifo ne Israelfo reko, na Israel mmarima guan fii Filistifo no anim, na wɔn mu bebree wuwui wɔ Gilboa Bepɔw so.+ 2 Filistifo no tuu wɔn ani sii Saul ne ne mma so,* na Filistifo no kum Yonatan, Abinadab, ne Malki-Sua+ a wɔyɛ Saul mma. 3 Ɔko no mu yɛɛ den maa Saul, na eduu baabi no, agyantofo no huu no, na wɔtow agyan wɔɔ no piraa no.+ 4 Ɛnna Saul ka kyerɛɛ ne somfo a okura n’akode no sɛ: “Twe wo sekan fa wɔ me na momonotofo* yi ammɛyɛ me aninyanne.”*+ Nanso ne somfo no ampɛ sɛ ɔyɛ saa, efisɛ na ehu aka no paa. Enti Saul faa sekan no na ogyaa ne ho kɔwɔɔ so.+ 5 Bere a ne somfo no hui sɛ Saul awu no, ɔno nso gyaa ne ho wɔɔ ne sekan so wui. 6 Enti Saul ne ne mma mmarima baasa ne ne fifo a wɔka ne ho nyinaa wuwui.+ 7 Bere a Israelfo a wɔwɔ asaasetraa no so* nyinaa hui sɛ obiara aguan, na Saul ne ne mma nso awuwu no, woguan fii wɔn nkurow mu; ɛnna Filistifo no bɛtenatenaa hɔ. 8 Ade kyee no, Filistifo no bae sɛ wɔrebeyiyi awufo no ho nneɛma, na wokopuee Saul ne ne mma no so sɛ wɔawuwu gu Gilboa Bepɔw so.+ 9 Ɛnna woyiyii ne ho nneɛma, na wotwaa ne ti faa n’akotaade,* na wɔsoma kɔɔ Filistifo asaase so baabiara kɔbɔɔ wɔn abosom+ ne ɔmanfo amanneɛ. 10 Afei wɔde n’akotaade no koguu wɔn nyame fi,* na wɔde ne tikora kɔsɛn Dagon fi.+ 11 Bere a nnipa a wɔwɔ Yebes+ a ɛwɔ Gilead nyinaa tee nea Filistifo de ayɛ Saul no,+ 12 akofo no nyinaa sɔre kɔfaa Saul ne ne mma amu, na wɔde baa Yebes besiee wɔn nnompe wɔ odupɔn a ɛwɔ Yebes+ no ase, na wɔyɛɛ akɔnkyen* nnanson. 13 Saa na ɛyɛe a Saul wui efisɛ wanni Yehowa nokware, na wantie Yehowa asɛm;+ afei nso ɔkɔɔ abisa wɔ ɔdebisafo hɔ+ 14 sen sɛ ɔbɛhwehwɛ Yehowa akyi kwan. Enti okum no, na ɔde ahenni no maa Yese+ ba Dawid.\n^ Anaa “bɔ pinii Saul ne ne mma.”\n^ Anaa “ayayade.”\n^ Anaa “bon no mu.”\n^ Anaa “n’akode.”\n^ Anaa “asɔredan mu.”


Sɛ wobɛgye atom sɛ w’agyenkwa no kyerɛ sɛn?\nSɛ wobɛgye atom sɛ w’agyenkwa no kyerɛ sɛn?\nAsɛmmisa: Sɛ wobɛgye atom sɛ w’agyenkwa no kyerɛ sɛn?\nMmuaeɛ: Woagye Yesu Kristo atom sɛ w’agyenkwa? Sɛ wobɛte asɛmmisa yi ase yie a, ɛsɛ sɛ deɛ ɛdi kan no wote asɛmfua “Yesu Kristo”, “m’ankasa”ne “agyenkwa” no ase.\nHwan ne Yesu Kristo? Nnipa pii bɛgye atom sɛ Yesu Kristo yɛ onipa pa, ͻkyerɛkyerɛfoͻ kɛseɛ, anaa mpo Nyankopͻn diyifoͻ. Saa nnoͻma yi nyinaa yɛ nokorɛ fa Yesu ho, nanso ɛnkyerɛ onii ko pͻtee a ͻyɛ. Twerɛ kronkron ka kyerɛ yɛn sɛ Yesu yɛ Nyankopͻn wͻ honam mu, Nyankopͻn wͻ nipa tebea mu. (Hwɛ Yohane 1:1,14). Nyankopͻn baa asase so bɛkyerɛkyerɛɛ yɛn, saa yɛn yareɛ, tenetenee yɛn, de firii yɛn — na owu maa yɛn, ͻbͻadeɛ no, Awurade tumfoͻ pumpuni no. Woagye saa Yesu yi atom?\nDeɛn ne agyenkwa, na adɛn nti na yɛhia agyenkwa? Twerɛ kronkron no ka kyerɛ yɛn sɛ yɛn nyinaa ayɛ bͻne, yɛn nyinaa afom (Romanfoͻ 3:10-18). Na ɛsiane yɛn bͻne nti yɛfata Nyankopͻn abufuohyew ne n’atɛnmuo. Asotweɛ koro pɛ a ɛsɛ yɛn bͻne a yɛayɛ atia teasefoͻ Nyankopͻn ne asotwe a ɛnni awieeɛ. (Romafoͻ 6:23, Adiyisɛm 20:11-15). Ԑno nti na yɛhia agyenkwa no!\nYesu Kristo baa asase so na ͻbɛwuu maa yɛn. Yesu wuo no na ͻde tua yɛn bͻne no ka afebͻͻ (2 Korintofoͻ 5:21). Yesu de ne wuo no tuaa yɛn bͻne no ho ka. (Romafoͻ 5:8). Yesu tuaa saa ka yi na ankͻ ba sɛ yɛn ankasa bɛtua. Sͻre a Yesu sͻre firii awufoͻ mu no kyerɛ sɛ ne wuo no tumi tuaa yɛn bͻne no ho asotwe no. Yei nti na Yesu nko ara ne agyenkwa no (Yohane 14:6; Asomafoͻ nnwuma 4:12)! Woregye Yesu adi sɛ ͻne w’agyenkwa?\nYesu yɛ “w’agyenkwa”? Nnipa pii bu kristosom sɛ wobɛkͻ asͻre, ayeyɛ amanneɛ bi ne/ anaasɛ worennyɛ bͻne pͻtee bi. Yei nnyɛ kristosom. Nokorɛ kristosom ne sɛ, wone Yesu bɛnya adamfofa bi. Gye wobɛgye Yesu sɛ w’agyenkwa kyerɛ sɛ wode w’ankasa wode wo werɛ bɛhyɛ ne mu na woagye no adie. Obi gyedie ntumi nnye ͻfoforͻ dabiarda. Ɔremfa mfiri obi ɛsiane sɛ ͻyɛ nneyɛeɛ bi nti. Ɔkwan baako pɛ ͻbɛgye obi ne sɛ ͻbɛgye Yesu atom sɛ n’agyenkwa, agye ne wuo no adie sɛ ɛno na ɛtuaa yɛn bͻne no ho ka ne ne wusͻreɛ no sɛ ɛno na ɛbɛma woanya daa nkwa (Yohane 3:16). Yesu yɛ w’agyenkwa ampa ara, ampa ara?\nSɛ wopɛ sɛ wogye Yesu Kristo tom sɛ w’agyenkwa, ka nsɛm a edidi soͻ yi kyerɛ Nyankopͻn. Kae sɛ mpaeɛ yi anaa mpaeɛ foforͻ biara a wobɛbͻ no ntumi nnye wo. Ԑyɛ gye wobɛgye Yesu Kristo ne n’adwuma ͻyɛ wieeɛ wͻ asennua no so maa wo no nko ara na ɛbɛtumi agye wo. Saa mpaeɛ yi yɛ kwan a wonam so de rekyerɛ Nyankopͻn mu gyedie na na woada no ase sɛ waboa wo ama woanya adwenesakra. “Nyankopͻn, menim sɛ mayɛ bͻne atia wo, na mefata asotwe. Nanso Yesu Kristo afa asotwe no a anka me fata no sɛnea ɛbɛyɛ a menam ne mu gyedie so bɛnya fafiri. M’agye wo fafiri no atom na magye wo adi sɛ sakra m’adwene. Magye Yesu atom sɛ m’agyenkwa! Meda wo ase wͻ wo dom ne fafiri nwanwasoͻ – daa nkwa akyɛdeɛ no! Amen!”


So Wɔwoo Yesu December Mu? - Yehowa Adansefo Intanɛt Dwumadibea\nAnadwo a wɔwoo Yesu no, na nguanhwɛfo wɔ wuram rehwɛ wɔn nguan\nNanso, Bible bɔ amanneɛ sɛ, anadwo a wɔwoo Yesu no, na nguanhwɛfo wɔ wuram rehwɛ wɔn nguan. Nokwarem no, Bible kyerɛwfo Luka kyerɛ sɛ saa bere no, na nguanhwɛfo “da wuram rewɛn wɔn nguankuw anadwo” wɔ beae bi a ɛbɛn Betlehem. (Luka 2:8-12, Twi Bible, Akuapem) Hyɛ no nsow sɛ na nguanhwɛfo no da wuram ankasa, ɛnyɛ sɛ na wɔafi adi retu mpase awia bi kɛkɛ. Ná wɔde wɔn nguan no kɔ adidi wɔ wuram anadwo no. So sɛnea na awɔw wom na osu tɔ wɔ Betlehem December mu no ne asɛm a ɛne sɛ na wɔda wuram anadwo no hyia? Dabi, ɛne no nhyia. Enti nsɛm a ɛkɔɔ so bere a wɔwoo Yesu no kyerɛ sɛ wɔanwo no December mu.*\n* Sɛ wopɛ ɛho nsɛm pii a, hwɛ Reasoning From the Scriptures, a Yehowa Adansefo atintim no kratafa 176-9.